title: Superman: Doomsday

text: Toisaalla yksinäisyyden linnakkeella Teräsmies on Lois Lanen kanssa viettämässä romanttista aikaa. Lois ei ole kuitenkaan tyytyväinen heidän nykyiseen suhteeseen, kun Teräsmies ehdottaa heidän suhteensa salassa pitämistä julkisuudesta. Hän ei ole myöskään paljastanut Loisille olevansa Clark Kent, vaikka Lois tietää jo hänen salaisuutensa. Heidän keskustelun päätteeksi molemmat riintaantuvat, mutta Teräsmies päättää kertoa totuuden Loisille. Hän ei kuitenkaan ehdin heti kertoa, kun Teräsmiehen robotti ilmoittaa Tuomiopäivän tekemistä tuhoista Metropolisissa.


title: Superman: Doomsday

text: Metropolisissa Teräsmies kohtaa Tuomiopäivän tuhoisassa taistelussa läpikaupungin. Lopuksi Teräsmies tappaa Tuomiopäivän, mutta kuolee itsekin taistelussa saamiin vammoihinsa. Koko maailma suree kaatunutta sankaria, jolle he myös pitävät hautajaismuistotilaisuuden Metropolisissa.


title: Superman: Doomsday

text: Kaikki hahmot käsittelevät Teräsmiehen kuolemaa eri tavoin. Jimmy Olsen vaihtaa työpaikkaa iltapäivälehteen nimeltä National Voyeur. Perryn alkoholiongelmat tulevat takaisin ja Lois vierailee Teräsmiehen äidin Martha Kentin luona Smallvillessä purkamassa tunteitaan. Jopa Lex suree Teräsmiehen kuolemaa, mutta vain siksi, ettei hän ollut itse vastuussa sankarin kuolemasta. Pian Mercy keskeyttää Lexin ajatukset ja ilmoittaa, ettei kukaan tiedä LexCorpin olleen tekemisissä Tuomiopäivän vapauttamisessa, jonka jälkeen Lex ampuu Mercyn varmistaakseen ettei salaisuus leviä eteenpäin.


title: Superman: Doomsday

text: Teräsmiehen puuttuminen aiheuttaa poliiseille hieman ongelmia, kun rikolliset jotka Teräsmies pidätti päivittäin ovat nyt heidän riesana. Lelumies pitää panttivankeinaan lapsia täynnä olevassa koulubussissa talon katolla. Lois Lane päättää suremisesta huolimatta pelastaa lapset rikollisen kynsistä. Hän on onnistua pelastamaan lapset, mutta Lelumies huomaa lasten karanneen linja-autosta ja että Lois on edelleen sisällä. Hän yrittää tappaa Loisin ja linja-autossa olevan pikkulapsen, mutta pudottaakin vahingossa linja-auton alas talon katolta. Kaikkien yllätykseksi Teräsmies saapuu paikalle ja pelastaa Loisin linja-autoineen. Samalla poliisit pidättävät Lelumiehen Teräsmiehen ansiosta. Teräsmies ei kuitenkaan vaikuta olevan oma itsensä, kun hän ei osannut viedä Loista kotiin ja käyttäytyessään yllättyneesti Loisin suudellessa häntä. Samanlailla Teräsmiehen alter ego Clark ei palannut töihin, eikä hän ole ottanut yhteyttä äitiinsä. Kaikki tämä herättää epäilyksiä Loisille.


title: Superman: Doomsday

text: Totuus kuitenkin paljastuu, kun Teräsmies osoittautuu olevan vain klooni alkuperäisestä sankarista. Lex Luthor loi kloonin Teräsmiehen verinäytteestä, jota oli levinnyt pitkin kaupunkia taistelun aikana. Lisäksi Lex otti haltuunsa Teräsmiehen oikean kehon, jota hän säilytti putkilossa. Kaikille oli tietämätöntä, jopa Lexille, että oikea Teräsmies on edelleen elossa, mutta todella heikossa kunnossa. Yksinäisyyden linnakkeessa asuva robotti oli siepannut Teräsmiehen takaisin linnakkeeseen saatuaan elon merkkejä Teräsmiehestä. Luthor huomaa Teräsmiehen kadonneen ja alkaa epäillä suunnitelmansa epäonnistuvan. Sillä välin robotti yrittää saada Teräsmiehen kehon takaisin täyteen eloon, kun taas Teräsmiehen klooni sitä vastoin muuttuu synkemmäksi työnsä puolesta. Kuullessaan Lelumiehen tappaneen neljävuotiaan tytön päästyään vankilasta, Teräsmiehen klooni matkaa kohti Lelumiestä, jota ollaan viemässä poliisiasemalle. Hän ottaa Lelumiehen haltuunsa ja lentää hänen kanssaan ylös taivaalle. Hetken keskutelun jälkeen Teräsmiehen klooni pudottaa Lelumiehen maahan, jonka seurauksena hän kuolee iskeytyessään poliisiauton katolle. Koko kaupunki on aivan ihmeissään tapahtuman jälkeen ja Loisin epäilyt vain vahvistuvat.


title: Superman: Doomsday

text: Kloonin palatessa Lexin luo, Lex on hyvin pettynyt tämän käyttäytymiseen ja lähettää kloonin etsimään oikean Teräsmiehen ruumiin. Lex uhkaa samalla kloonia tappamalla hänet mikäli se tekee samanlaisen virheen. Etsiessään Teräsmiehen kehoa, hän alkaa ajatella Lexin puheita tarkemmin ja tutkii röntgenkatseellaan aivojaan kaikelta mahdolliselta ansalta. Klooni löytää lyijyllä suojatun kryptoniitti pallon aivojen keskeltä, jonka avulla Lex voisi tuhota hänet. Samaan aikaan Lois tapaa Lexin yrittäessään huijata häntä kertomaan tarkemmin kloonista. Lexin nojautuessa suutelemaan Loista, hän tökkää Lexiä tainnuttimella, jonka seurauksena Lex putoaa maahan tajuttomana. Lois alkaa etsiä tietoa Jimmyn kanssa ja pian he huomaavat Lexin luoneen salaisessa laboratiossaan kokonaisen armeijan Teräsmiehiä, jotka parhaillaan olivat tajuttomina putkiloissa. Hetkeä myöhemmin Lex tulee tajuihinsa ja uhkaa kaksikkoa aseella. Teräsmiehen klooni kuitenkin saapuu Lexin luokse ja tuhoaa hänen useat kloonit. Lex yrittää käyttää salaista asettaan tuhotakseen alkuperäisen kloonin, mutta pian tajuaa kloonin poistaneen kryptoniitin kallostaan. Hän yrittää vielä piiloutua huoneeseen, joka sisältää vain punaista auringonvaloa ja houkutella kloonin peräänsä. Klooni ei kuitenkaan mene tähän ansaan vaan lukitsee huoneen ja heittää sen ulos kadulle.


title: Superman: Doomsday

text: Sillä välin oikea Teräsmies kuulee Metropolisin tapahtumista ja kiirehtii apuun vaikka hän ei ole läheskään täydessä voimissaan. Parantaakseen asetelmiaan klooniaan vastaan Teräsmies pukee ylleen mustan auringonvaloa imevän asun ja ottaa mukaansa kryptoniitti säteellä varustetun aseen. Teräsmiehen saapuessa Metropolisiin hänen klooninsa kertoo, ettei häntä enää tarvita täällä ja olisi syytä lähteä pois, mikäli tämä ei haluaisi loukkaantua. Alkuperäinen Teräsmies ei suostu lähtemään ja kaksikko aloittaa tuhoisan taistelun keskenään. Hän ei myöskään onnistu ampumaan kloonia kryptoniitillä varustetulla aseella. Jimmy ja Lois ottavat aseen haltuunsa auttaakseen Teräsmiestä, mutta he edelleen epäröivät onko mustaan pukeutunut Teräsmies oikea vai klooni.


title: Superman: Doomsday

text: Taistelu on saamassa päätöksensä, kun kaksikko riehuu nyt Teräsmiehen muistomerkin luona, jossa Lois onnistuu ampumaan kloonia kryptoniitti aseella. Samalla molempien päälle leviää räjähtäneen rekan terva lasti, jonka seurauksena kryptoniitti aseen hajottua sen kryptoniitti kanisteri tarttuu kloonin rintakehään. Alkuperäisen Teräsmiehen huomattua tämän hän tuhoaa kanisterin lämpökatseellaan, jonka seurauksena esiin tullut kryptoniitti kaasu vie kloonin voimat ja tappaa sen. Sitä ennen klooni kertoo alkuperäiselle Teräsmiehellä, että hänen täytyy suojella ihmisiä.


title: Superman: Doomsday

text: Lois on lopulta vakuuttunut ettei mustaan pukeutunut Teräsmies ole klooni vaan hänen kumppaninsa, kun he suutelevat toisiaan yleisön edessä, jotka ovat iloisia oikean Teräsmiehen paluusta. Myöhemmin Loisin luona Teräsmies paljastaa viimein Loisille olevansa Clark Kent.


title: Superman: Doomsday

text:
Samalla LexCorpissa pahasti loukkaantunut Lex makaa vuoteessaan ja puhuu kertojaäänellä, kuten elokuvan alussa, sanoen kuinka Jumalat voivat kuolla, mutta he voivat myös palata takaisin kuolleista. Lopuksi Lex hymyilee itselleen sanoen "Näyttää siltä, ettei sinua voi tuhota sittenkään, Teräsmies. Näyttää siltä..."
Elokuva pohjautui vuosien 1992–1993 julkaistuun Death of Superman -sarjakuvatrilogiaan, josta oli tarkoitus tehdä omanlaisensa elokuva. Pääasiassa elokuvan käsikirjoituksessa keskityttiin sarjakuvan pääjuoniin Teräsmiehen eeppiseen taisteluun Tuomiopäivää vastaan ja sivuhahmojen uutta elämää ilman Teräsmiestä. Tämän luominen oli samalla projektin suurin haaste elokuvan käsirjoittajille Bruce Timmille ja Duane Capizzille. Elokuvan ikärajan ollessa korkeampi mitä normaalisti televisiossa esitettävien supersankari sarjojen, jonka myötä elokuvaan kyettiin tuomaan sarjakuvassa esiintyneiden synkkien tarinoiden kohtia. Myös elokuvan juoni saatiin luotua paljon aikuismaiseksi, jolla tavoiteltiin yli 12-vuotiaiden, sekä hieman vanhempien mielenkiintoa elokuvaa kohtaan.


title: Superman: Doomsday

text: Elokuva esitettiin ensi kerran Comic-Conissa 26. heinäkuuta 2007, jolloin se sai pääasiassa positiivisen vastaanoton. Osa kommenteista huomioi elokuvan olleen kehitys askel parempaan verrattuna edellisiin DC Comicsin animaatiohin ja muutamat kommentoivat sen nostaneen rimaa verrattuna edelliseen näytelmäelokuvaan Superman Returns. Vertailun kohteeksi joutui myös Marvel Comicsin tuottama animaatioelokuva Ultimate Avengers, jolla oli Yhdysvalloissa sama ikäraja PG-13, mutta ei kyennyt vastaamaan samanlaista tasoa. Elokuvan DVD ensi-illan jälkeen kaikki arviot eivät kuitenkaan olleet positiivisia muun muassa DVDTalk.com sivusto ylisti elokuvan visuaalista puolta ja sen teknistä toteutusta, mutta piti sitä kuitenkin suurena pettymyksenä ja liian lyhyenä elokuvana. Sivusto kritisoi myös huonoa noudattamista sarjakuvan tarinaa kohtaan, vaikka muun muassa elokuvan osittain ohjannut ja käsikirjoittanut Bruce Timm kertoi elokuvan ottaneen vain muutamia pääelementtejä sarjakuvista.


title: Superman: Doomsday

text: Elokuvan näyttelijäkaarti päätettiin jo elokuvan hyvin aikaisessa tuotanto vaiheessa, jolloin he päätyivät palkkaamaan aivan eri näyttelijät, jotka olivat olleet edellisissä DC-animaatioissa. Tarkoitus oli erottaa elokuva muun muassa Bruce Timmin luomasta DC-animaatiouniversumista, jonka myötä hahmojen äänten ohella piirrosstyyliä muutettiin hieman niin taustoissa, kuin hahmojen suunnitteluissa. Päänäyttelijöistä Adam Baldwin ja James Marsters saivat enimmäkseen posiitivista palautetta ääninäyttelemisestä, mutta Lois Lanea ääninäytellyt Anne Heche sai enimmäkseen kritiikkiä.


title: Superman: Doomsday

text: Yhdysvaltojen Top 100 DVD myyntikäyrän 18. syyskuuta – 23. syyskuuta 2007 ajalta elokuva oli neljänneksi myydyin DVD ja oli muun muassa Smallvillen kuudennen kauden DVD pakettia kaksi sijaa edellä.


title: Superman: Doomsday

text: Elokuvasta julkaistiin myös oma soundtrack Yhdysvalloissa 26. lokakuuta 2007


title: Nightfall

text: Nightfall on doom metal -yhtye Candlemassin vuonna 1987 julkaistu toinen albumi. Se on yhtyeen ensimmäinen pitkäsoitto, jolla on mukana laulaja Messiah Marcolin.


title: Nightfall

text: Timo Rautiainen & Trio Niskalaukaus on tehnyt albumilla julkaistusta ”Samarithan”-kappaleesta suomenkielisen version nimellä ”Samarialainen”.


title: Keinotekoinen maailma

text: Keinotekoinen maailma (engl. "constructed world", "conworld" ja "sub-creation") on keinotekoisten maailmojen, esimerkiksi kuvitteellisten kaupunkien, maiden, kansojen ja planeettojen jne. luomista esimerkiksi elokuvia, tieteiskirjoja tai tietokonepelejä varten. Keinotekoisten maailmojen rakentelua sanotaan geofiktioksi.


title: Keinotekoinen maailma

text: Hyvä esimerkki geofiktiosta on J. R. R. Tolkienin "Taru sormusten herrasta". Tolkienin uskonnollisen käsityksen mukaan ihmisellä ei voi olla korkeampaa tavoitetta kuin toisen maailman "alempi luominen" ("sub-creation"), joten hän itse näki Keski-Maan luomisessa häivähdyksen korkeampien voimien johdatusta.


title: Keinotekoinen maailma

text: Keinotekoinen maailma voidaan luoda siten että ensin luodaan planeetan laajat piirteet, joita tarkennetaan esimerkiksi maiden, kylien, kaupunkien tasolle mennen koko ajan yhä pienempiin ykistyiskohtiin. Toisinkin päin voidaan tehdä: kuvataan vaikka planeetan jokin paikka ensin tarkasti, ja sitten ympäröivää maailmaa.


title: Ludovico di Varthema

text: Ludovico di Varthema, myös Barthema tai Vertomannus (1470–1517), oli italialainen tutkimusmatkailija ja kirjailija. Hän on varhaisin tunnettu eurooppalainen ja ei-muslimi, joka on tehnyt hadžin Mekkaan, muslimien pyhään kaupunkiin.


title: Epicus Doomicus Metallicus

text: Epicus Doomicus Metallicus on Candlemassin vuonna 1986 julkaistu debyyttialbumi.


title: Epicus Doomicus Metallicus

text: Kaikki kappaleet säv. & san. Leif Edling


title: Joni Turunen

text: Joni Touko Aapeli Turunen (s. 4. huhtikuuta 1976 Vantaa) on suomalainen kilpauransa päättänyt olympiatyylin nyrkkeilijä.


title: Joni Turunen

text: Turunen on Kirkkonummen Nyrkkeilykerhon kasvatteja. Hän voitti nuorten maailmanmestaruuden vuonna 1994 (sarja alle 48 kg) ja myös sotilaiden maailmanmestaruuden samana vuonna. Ensimmäisen miesten arvokisamitalinsa hän saavutti vuonna 1995 Berliinin MM-kisoissa, pronssia sarjassa alle 51 kiloa. Toisen MM-pronssin hän voitti Belfastin MM-kilpailuissa 2001 alle 57 kilon sarjassa.


title: Joni Turunen

text: Turunen voitti kuusi kertaa Suomen-mestaruuden, viidesti GeeBee-turnauksen ja kolme kertaa Tammer-turnauksen. Hän osallistui Sydneyn 2000 kesäolympialaisiin pudoten jo ensimmäisellä kierroksella ottelussa saksalaista Falk Hustea vastaan. Huste voitti selvästi lukemin 10–6.


title: Joni Turunen

text: Turusen uran lopetti niskaan kohdistuneesta lyönnistä aiheutunut vamma, jonka seurauksena hän sai pysyvän silmävamman. Nykyään hänellä on vaimo ja neljä lasta, ja he asuvat Degerbyssä. Hänen veljensä Toni Turunen on myös nyrkkeilyn Suomen mestari ja hänen kummisetänsä Pekka Hjelt menestynyt painija. Nyrkkeilyuransa jälkeen Turunen pelasi salibandyä kauden verran pääsarjatasolla Kirkkonummi Rangersissa.


title: Biwa (järvi)

text: Biwa-järvi () on Japanin suurin järvi, Shigan prefektuurissa Honshūn saarella. Järven pinta-ala on noin 675 neliökilometriä ja vesimäärä on noin 27,5 kuutiokilometriä. Järvi kattaa kuudesosan Shigan perfektuurin pinta-alasta. Rantaviivaa sillä on noin 235 kilometriä. Sen nimi oli aikaisemmin Ōmi. Muodoltaan järvi muistuttaa biwa-soitinta, jonka mukaan se on nimetty. Biwa on maailman kolmanneksi vanhin järvi.


title: Biwa (järvi)

text: Biwa-järvi sijaitsee lähellä Japanin entistä pääkaupunkia Kiotoa, koilliseen. Tämän takia järvi esiintyy usein japanilaisessa kirjallisuudessa.


title: Biwa (järvi)

text: Useat pienet joet johtavat Biwa-järveen ympäröiviltä vuorilta. Järvi toimii vesisäiliönä Kioton ja Ōtsun kaupungille ja on tärkeä vedenlähde alueen tekstiiliteollisuudelle. Noin 14 miljoonaa henkilöä saa juomavetensä järvestä. Biwa-järvi on myös tärkeä elinalue yli tuhannelle eläin- ja kasvilajille.


title: Biwa (järvi)

text: Erityisesti Biwa-järven lounaispuolella on monta suosittua rantaa, esimerkiksi Shiga-ranta ja Omi Maiko.


title: Westmalle (kylä)

text: Westmalle on kylä Belgiassa Antwerpin maakunnassa. Kylä kuuluu Mallen kuntaan. Kylä on kuuluisa panimostaan, jota hoitaa luostari, Neitsyt Marian pyhän sydämen luostari (), joka kuuluu sisterssiläisten sääntökuntaan. Luostarissa valmistetaan myös juustoa.


title: Westmalle (kylä)

text: Westmallen linna on peräisin noin vuodelta 1100. Scherpenbergin tuulimylly on yhä toiminnassa, ja siihen voi käydä tutustumassa.


title: Korkeuskartta (tietokonegrafiikka)

text: Korkeuskartta () on tietokonegrafiikassa tiedosto, jolla kuvataan alueen korkeussuhteita.


title: Yrkeshögskolan Novia

text: Yrkeshögskolan Novia on Svenska yrkeshögskolanin ja Yrkeshögskolan Sydvästin yhdistymisen myötä syntynyt, 1. elokuuta 2008 toimintansa aloittanut ruotsinkielinen ammattikorkeakoulu.


title: Yrkeshögskolan Novia

text: Noviassa on noin 4 000 opiskelijaa ja henkilöstöä 400 henkeä. Se on Suomen suurin ruotsinkielinen ammattikorkeakoulu, joka tarjoaa tutkintotavoitteista nuoriso- ja aikuiskoulutusta, ylempään ammattikorkeakoulututkintoon johtavaa opetusta sekä täydennyskoulutusta. Noviassa on 34 koulutusohjelmaa, muun muassa seuraavilla aloilla; tekniikka, merenkulku, sosiaaliala ja terveydenhoito, talous, kulttuuri sekä luonnonvara-ala ja ympäristö. Novia toimii kuudessa eri toimipisteessä neljällä eri paikkakunnalla: Vaasassa, Raaseporissa, Pietarsaaressa ja Turussa.


title: Isokylän rautatieasema

text: Isokylän rautatieasema () oli rautatieliikennepaikka Isokylässä Kemijärven kaupungissa Suomen rataverkkoon kuuluvalla rataosalla Laurila-Kelloselkä. Liikennepaikka sijaitsi Isokylän Kallaanvaarassa, noin seitsemän kilometrin päässä Kemijärven rautatieasemalta itään.


title: Isokylän rautatieasema

text: Isokylän asema avattiin joulukuussa 1941 saksalais-suomalaisten joukkojen rakentamalle Kemijärven ja Sallan väliselle radalle. Saksalaiset tuhosivat sekä radan että alkuperäisen, vuonna 1943 valmistuneen seisakerakennelman perääntyessään Lapin sodassa. Uusi asemarakennus valmistui vuonna 1946 ja liikenne aloitettiin uudelleen seuraavan vuoden maaliskuussa. Aseman miehitys ja henkilöliikenne lakkautettiin vuonna 1949, mutta pysähdyksiä jatkettiin vielä myöhemmin vuosina 1961–1967.


title: Isokylän rautatieasema

text: Isokylän liikenne koostui lähinnä puutavaran kuljetuksesta. Asemalta johtaa myös noin kahden kilometrin mittainen raide vuonna 2008 lopetetulle sellutehtaalle. Tehtaan läheisyyteen on suunnitteilla uusi puunkuormausalue, jonka yhteydessä myös Kemijärveltä tuleva rata on tarkoitus sähköistää.


title: Isokylän rautatieasema

text: Rata Isokylästä itään Kelloselälle on suljettu liikenteeltä 9.12.2012 alkaen. Isokylän liikennepaikka lakkautettiin 3.11.2016 alkaen puunkuormauksen siirryttyä Patokankaalle aiemmin samana vuonna. Vaihteet Isokylälle purettiin elokuussa 2016.


title: Vile

text: Vile on Cannibal Corpsen viides albumi. Metal Blade Records julkaisi albumin vuonna 1996. Sen nimi oli alun perin "Created to Kill", ja se nauhoitettiin yhtyeen alkuperäislaulaja Chris Barnesin kanssa. Ennen kuin albumi julkaistiin, Barnes lopetti yhtyeessä, ja hänen tilalleen otettiin Monstrosityn laulaja George "Corpsegrinder" Fisher. Fisher nauhoitti uudelleen kaikki albumin lauluosuudet, ja yhtye julkaisi albumin uudella nimellä "Vile". Kitaristi "Rob Barrett" jätti yhtyeen albumin julkaisun jälkeen, mutta teki paluun vuonna 2005.


title: Vile

text: Albumin kannessa nähtiin ensimmäistä kertaa uusi yhtyeen logo, sillä entisen logon oikeudet omisti Chris Barnes.


title: Vile

text: "Vile" oli ensimmäinen death metal -albumi, joka pääsi Billboard 200 -listalle debytoiden sijalla 151.


title: Sad Wings of Destiny

text: Sad Wings of Destiny on brittiläisen heavy metal -yhtye Judas Priestin toinen albumi, joka julkaistiin vuonna 1976. "Sad Wings of Destiny" on yhtyeen läpimurtoalbumi, jolla se liitettiin metallimusiikin suuriin nimiin, ja lähemmäs kaupallista menestymistä. Kappale "Victim Of Changes" on yhdistetty kahdesta eri kappaleesta: Al Atkinsin ajoilta peräisin olevasta "Whiskey Woman"-kappaleesta sekä Rob Halfordin säveltämästä "Red Light Woman"-kappaleesta. Joissain "Sad Wings of Destinyn" CD- ja vinyylipainoksissa A- ja B-puolet vaihtavat järjestystä. Kansitaiteen on piirtänyt taiteilija Patrick Woodroffe.


title: Sad Wings of Destiny

text: A-puoli


title: Sad Wings of Destiny

text: B-puoli


title: Life’s Too Good

text: Life's Too Good on The Sugarcubesin ensimmäinen albumi. Se julkaistiin vuonna 1988.


title: Mikanlampi (Oulu)

text: Mikanlampi on Kiiminkijoen vesistöalueeseen kuuluva lampi Vesalassa Ylikiimingin suuralueella Oulussa. Lampi sijaitsee Kiiminkijoen sekä seututien 833 eteläpuolella noin kilometrin päässä Vesalankylän itäpuolella ja noin neljän kilometrin päässä Ylikiimingin taajamasta länteen.


title: Mikanlampi (Oulu)

text: Mikanlampi on suoperäinen vesiallas, jota ympäröivät joka puolelta vaikeakulkuiset suorannat. Matalan lammen rannat ovat rikkonaisia. Alueella pesii jonkin verran vesilintuja, pääasiassa sorsalintuja.


title: Mikanlampi (Oulu)

text: Lampi saa vetensä ympäröiviltä soilta sekä kaivetuista ojista. Suurin järveen laskeva oja on Karahkan kylän Suolammista laskeva Suolamminoja. Järvi laskee vetensä Kiiminkijokeen Mikanlamminojaa pitkin.


title: Hal Clement

text: Harry Clement Stubbs (30. toukokuuta 1922, Somerville, Massachusetts, Yhdysvallat – 29. lokakuuta 2003, Milton, Massachusetts, Yhdysvallat) oli yhdysvaltalainen tieteiskirjailija. Hänet on nimetty yhdeksi tieteiskirjallisuuden Grand Mastereista.


title: Hal Clement

text: Clementin tunnetuimmassa teoksessa "Painovoima 700" (1954) on hyvin nopeasti pyörivä, kivestä ja jäästä koostuva planeetta Mesklin, joka on litistynyt keskipakoisvoiman ansiosta huomattavasti. Clement kirjoitti tieteiskertomuksia jo 1940-luvulla, ja julkaisi ensimmäisen merkkiteoksensa "Needle", joka on ilmestynyt myös nimellä "From Outer Space" ensin jatkokertomuksena 1949, ja sitten kirjana 1950.


title: Hal Clement

text: Clement opiskeli tähtitiedettä ja kemiaa, ja osallistui pommituslentäjänä toiseen maailmansotaan. Clement toimi lukion opettajana 1947-1987.. Clament maalasi myös parisataa tähtitieteellistä taulua. Clement edusti niin sanottua kovaa scifiä, jossa tieteistarinalle pyritään luomaan vankka luonnontieteellinen pohja. Usein tieteen etenevä kehitys syö monelta "kovalta" tieteiskirjalta tämän "tieteellisen arvon" pian pois.


title: Hal Clement

text: Clementin kirjoissa on kuvattu outoja maailmoja, jotka perustuvat kuitenkin tieteeseen, ja joiden asukeilla on inhimillisiä piirteitä. Clementin kirjoissa on vahva tapahtumaympäristön kuvaus ja mielikuvitusta kiihottavaa tieteellistä spekulaatiota, mutta juoni ja henkilöhahmot ovat hatarampia..


title: Kova tieteiskirjallisuus

text:
Kova tieteiskirjallisuus on tieteiskirjallisuutta, jossa luonnontieteellinen panos on voimakas. Kovan tieteiskirjallisuuden juoni ja tapahtumaympäristö pyritään suunnittelemaan sellaisiksi, että ne ovat ajanmukaisten luonnontieteellisten teorioiden mukaisia. Tämä on usein ongelmallista, sillä tiede kehittyy jatkuvasti.
Kovan tieteiskirjallisuuden rasite saattaa olla myös juonenrakentelun heikkous ja henkilöhahmojen kapeus.
Poul Anderson, Larry Niven ja Hal Clement ovat tunnettuja kovan tieteiskirjallisuuden edustajia.


title: Kova tieteiskirjallisuus

text: Kovan tieteiskirjallisuuden vastakohtana pidetään humanistisista ja yhteiskuntatieteistä innoituksensa saanutta tieteiskirjallisuutta sekä "epätieteellistä" tieteiskirjallisuutta (tieteisfantasiaa).


title: Poul Anderson

text: Poul William Anderson (25. marraskuuta 1926 – 31. heinäkuuta 2001) oli merkittävä yhdysvaltalainen tieteiskirjailija tieteiskirjallisuuden kultakaudella. Anderson valmistui fyysikoksi vuonna 1948 Minnesotan yliopistosta. Poul Andersonin tunnetuin teos on "Tau nolla", joka edustaa tieteelliseltä perustaltaan luotettavaa kovaa scifiä.


title: Poul Anderson

text: Poul Andersonin ensimmäinen julkaistiin hänen opiskeluaikanaan 1947. Hänen ensimmäinen romaaninsa julkaistiin 1952. Anderson toimi Science Fiction and Fantasy Writers of American puheenjohtajana 1972–1973. Vuonna 1988 järjestö antoi hänelle suurmestaripalkinnon elämäntyöstä. Hänet on nimetty yhdeksi tieteiskirjallisuuden Grand Mastereista. Poul Anderson kuoli syöpään kesällä 2001.


title: Poul Anderson

text: Andersonilta on suomennettu myös kaksi fantasianovellia. ”Barbaari” (1956) parodioi Robert E. Howardin Conan-tyyppisiä tarinoita.


title: Kolkontaipaleen rautatieasema

text: Kolkontaipaleen rautatieasema (, ratakm 435+989) oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Kolkontaipaleen kylässä Rantasalmen kunnassa, noin 29 kilometrin päässä Huutokosken rautatieasemalta, noin 46 kilometrin päässä Savonlinnan rautatieasemalta ja noin 105 kilometrin päässä Parikkalan rautatieasemalta. Kolkontaipaleen asemarakennuksen on suunnitellut Thure Hellström.


title: Kolkontaipaleen rautatieasema

text: Liikennepaikka lakkautettiin lopullisesti 3. kesäkuuta 2007. Viimeisinä vuosina ennen lakkauttamista liikennepaikalla kuormattiin pääasiassa raakapuuta.


title: Joroisten rautatieasema

text: Joroisten rautatieasema (, , ratakm 414+617) on linjavaihde Suomen rataverkkoon kuuluvalla rataosalla . Rautatieasema sijaitsee Joroisten kunnan keskustaajaman lounaislaidalla Asemanseudulla. Asemarakennus on nykyään yksityiskäytössä.


title: Joroisten rautatieasema

text: Joroisten ratapiha käsittää pääraiteen lisäksi yhden läpiajettavan kuormausraiteen. Ratapihan länsipäästä haarautui Joroisten kunnan omistama sivuraide. Yhteys ratapihan eteläpuolella sijaitseviin Välijoen rantaan johtaville Liunan pistoraiteille on katkaistiin ratapiharemontin yhteydessä.


title: Joroisten rautatieasema

text:
Joroisten ratapihaa uusittiin Huutokoski-Savonlinna peruskorjauksen yhteydessä huomattavilla varoilla. Sinne asennetiin mm. uudet vaihteet, akselinlaskijat sekä radio-ohjauksen mukaiset turvalaitteet. VR kumminkin ilmoitti helmikuussa 2011 lopettavansa puunkuormaamisen liikennepaikalla.
Kuormausraiteella säilytetään nykyään romutukseen menossa olevia säiliövaunuja.


title: Joroisten rautatieasema

text: Kuormausten lakkauttamista perusteltiin vähäisellä kysynnällä ja puunlastaus palveluita tarjoavien muiden liikennepaikkojen läheisyydellä.


title: Emily Perkins

text: Emily Jean Perkins (s. 4. toukokuuta 1977) on kanadalainen näyttelijä. Hän esiintyi ensimmäistä kertaa 12-vuotiaana elokuvassa Small Sacrifices.


title: Santamäen linjavaihde

text: Santamäen linjavaihde () tai usein pelkästään Santamäen vaihde, oli linjavaihde Nuojuan ja Vaalan asemien välisellä osuudella rataosalla . Liikennepaikka sijaitsi 6,4 kilometriä länteen Vaalan asemalta ja 2,8 kilometriä itään Nuojuan asemalta.


title: Santamäen linjavaihde

text: Santamäessä Oulun ja Kontiomäen välisestä pääraiteesta erkani sivuraide etelään hiekkaiseen harjuun perustetulle hiekanottopaikalle, josta ajettiin hiekkaa radan kunnossapitotarkoituksiin.


title: Santamäen linjavaihde

text: Santamäen pistoraiteet purettiin kesällä 2005, pääraiteen vaihde oli purettu jo syksyllä 2004. Lopullisesti Santamäen linjavaihde lakkautettiin kuitenkin vasta 3. kesäkuuta 2007.


title: Arvo Helminen

text: Arvo Heimo Helminen (10. toukokuuta 1903 Helsinki – 15. joulukuuta 1988) oli suomalainen juristi, joka toimi myös ministerinä.


title: Arvo Helminen

text: Hän oli oikeusministerinä (ammattiministeri) vuosina 1956–1957 (Fagerholmin II hallitus) ja vuonna 1957 (Sukselaisen I hallitus). Lisäksi hän toimi Espoon tuomiokunnan ensimmäisenä kihlakunnantuomarina.


title: Tapani Luukkainen

text: Jouni Valter Tapani Luukkainen (s. 28. helmikuuta 1929 Sortavala – 18. syyskuuta 2015 Helsinki) oli suomalainen professori ja lääkäri. Hän kehitti hormonikierukan 1970- ja 1980-luvuilla. Hormonikierukka tuli aluksi myyntiin Pohjoismaissa nimellä Levonova, myöhemmin myös muissa maissa nimellä Mirena.


title: Tapani Luukkainen

text: Luukkaisen vanhemmat olivat asemapäällikkö Johan Valter Luukkainen ja Helmi Ada Helena Korhonen ja puoliso vuodesta 1952 lääkäri Inka-Taina Takki. Luukkainen kirjoitti ylioppilaaksi Vaasan lyseosta ja opiskeli lääketiedettä Helsingin yliopistossa. Hän väitteli lääketieteen ja kirurgian tohtoriksi vuonna 1958. 1960-luvun alussa Luukkainen toimi tutkijana muun muassa Rockefeller-yliopistossa ja National Institutes of Healthissa Yhdysvalloissa. Hän oli Helsingin kätilöopiston sairaalan ylilääkäri vuosina 1975–1992 ja johtava ylilääkäri 1984–1992.


title: Tapani Luukkainen

text: Luukkainen sai Matti Äyräpään palkinnon vuonna 1992. Hän oli perhesuunnittelun asiantuntijana kansainvälisesti tunnettu. Luukkainen kutsuttiin toisena suomalaisena Royal College of Obstetrics and Gynecology -seuraan. Häneltä ilmestyi uransa aikana yli 300 tieteellistä julkaisua ja hän ohjasi 16 väitöskirjaa. Luukkainen oli Maailman terveysjärjestö WHO:n asiantuntija ja Population Councilin konsultti sekä International Committee for Contraception Research -verkoston (ICCR) perustajajäsen.


title: Clementine (elokuva)

text: Clementine () on vuonna 2004 ensi-iltansa saanut eteläkorealais-yhdysvaltalainen toimintadraamaelokuva. Elokuvan ohjasi Kim Du-yeong ja pääosassa esiintyivät Lee Dong-jun ja Steven Seagal.


title: Clementine (elokuva)

text: Taekwondo mestari Kim päättää lopettaa uransa lopullisesti, huolehtiakseen tyttärestään Sa Rangista. Kaikki kuitenkin muuttuu, kun eräs uhkapelejä pelaava jengi pomo kidnappaa Sa Rangin. Tämän seurauksena Kim löytää itsensä tappelemassa tyttärensä vapaudesta "Häkin kuningasta" Jack Milleriä vastaan, joka ei ole koskaan hävinnyt ottelua.


title: Gravity Probe B

text: Gravity Probe B (GP–B) on vuonna 2004 laukaistu satelliitti, joka tutki 17-kuukautisena toiminta-aikanaan aika-avaruuden kaareutumista. Lennon ja tiedon analysoinnin toteuttivat yhteistyössä NASA ja Stanfordin yliopisto.


title: Gravity Probe B

text: Projektin päämääränä on testata Albert Einsteinin yleisessä suhteellisuusteoriassaan ennustamaa aika-avaruuden kaareutumista. Suurimassainen kohde kaareuttaa aika-avaruutta enemmän kuin pienempi. Alustavan analyysin pohjalta Einsteinin teoria ennustaa kaareutumisen ainakin sadasosan tarkkuudella oikein. Tietojen analysointi on toistaiseksi kesken ja analysointia hankaloittavat satelliitin asennosta aiheutuneet virheet. Satelliitti tutki myös gravitomagnetismia. 4. toukokuuta 2011 tutkijaryhmä ilmoitti satelliitin tietojen analysoinnin vahvistaneen kaksi yleisen suhteellisuusteorian ennustamaa ilmiötä.


title: Gravity Probe B

text: Gravity Probe B:ssä oli neljä gyroskooppia eli niobium-metallilla päällystettyä kvartsipalloa. Mittalaitteiston gyroskoopit ovat maailman pyöreimmät ihmisen tekemät pallot ja jos pallot suurennettaisiin maapallon kokoisiksi olisi pinnan korkeusvaihtelu noin 2,5 metriä.


title: The Batman vs. Dracula

text: The Batman vs. Dracula on vuonna 2005 suoraan DVD:lle julkaistu animaatioelokuva, joka perustuu Batman-animaatioon. Elokuva oli teemaltaan paljon synkempi kuin televisiosarja ja esitteli sarjan animaatiouniversumissa ensi kerran Vicki Valen ja Draculan. Elokuvan ohjasi Michael Goguen ja käsikirjoitti Duane Capizzi. Pääosissa olivat Rino Romano ja Peter Stormare.


title: The Batman vs. Dracula

text: Gotham Cityä odottaa synkät hetket, kun Jokeri ja Pingviini karkaavat Arkhamin mielisairaalasta etsiäkseen salaisen aarrepaikan hautausmaalta. Pingviini kuitenkin herättää vahingossa Draculan ja joutuu tämän palvelijaksi, kun hän alkaa valloittaa Gothamia. Batmanillä onkin kädet täynnä töitä, kun hän yrittää estää Draculan aikeet ja tapailla kenties unelmiensa naista Vicki Valea.


title: SVO-kieli

text: SVO-kieli tarkoittaa kielitieteessä kieltä jossa perussanajärjestys on subjekti-verbi-objekti (esimerkiksi "minä ajan autoa"). Se on yleisin sanajärjestys maailman kielissä SOV-kielen lisäksi. Nykyeurooppalaiset kielet ovat muutamaa poikkeusta lukuun ottamatta SVO-kieliä. Sekä uralilaisen että indoeurooppalaisen kantakielen perussanajärjestykseksi on kuitenkin rekonstruoitu SOV.


title: SOV-kieli

text: SOV-kieli tarkoittaa kielitieteessä kieltä, jonka perussanajärjestys on subjekti-objekti-verbi eli suomeen sovellettuna esimerkiksi ”"minä autoa ajan"”. Se on SVO-kielen lisäksi yleisin sanajärjestys maailman kielissä. SOV-sanajärjestys on yleinen etenkin Aasiassa puhuttavissa kielissä.Intiaanikielistä on suurin osa SOV-kieliä, muun muassa


title: VSO-kieli

text: VSO-kieli on kielitieteessä kieli, jossa perussanajärjestys on verbi-subjekti-objekti eli "ajan minä autoa". Se on sanajärjestyksenä maailman kielissä suhteellisen harvinainen, mutta sitä esiintyy mm. kelttiläisissä kielissä.


title: VSO-kieli

text: Suomessa VSO-sanajärjestystä käytetään erityisesti kyllä-ei -kysymyksissä, esim. "ajanko minä autoa?".


title: VOS-kieli

text: VOS-kieli tarkoittaa kielitieteessä kieltä, jossa tavallisin sanajärjestys on verbi–objekti–subjekti (esimerkiksi ""ajan autoa minä""). Tätä sanajärjestystä esiintyy etenkin austronesialaisissa kielissä, mutta muuten se on maailman kielissä melko harvinainen.


title: Patrick Kane

text: Patrick Timothy Kane, Jr. (s. 19. marraskuuta 1988 Buffalo, New York) on yhdysvaltalainen ammattilaisjääkiekkoilija, joka edustaa NHL-joukkue Chicago Blackhawksia. Ennen NHL-uraansa Kane pelasi Ontario Hockey Leaguessa London Knightsissa.


title: Patrick Kane

text: London Knighteissa Kane teki debyyttikaudellaan 2006–2007 62 maalia 58 ottelussa.


title: Patrick Kane

text: 22. kesäkuuta 2007 Chicago Blackhawks varasi Kanen ensimmäisen kierroksen NHL:n . 12. kesäkuuta 2008 Kane sai kauden parhaan tulokkaan Calder Memorial Trophyn. Kane teki ensimmäisen hattutemppunsa vuoden 2009 pudotuspeleissä Vancouver Canucksia vastaan. Vuonna 2010 hän voitti ensimmäisen Stanley Cupinsa tehden ratkaisevan jatkoaikamaalin 6. ottelussa. Chicago Blackhawks voitti Stanley Cupin ensimmäisen kerran 49 vuoteen. Kanesta tuli NHL:n nuorin Stanley Cup -voittomaalin jatkoajalla tehnyt pelaaja.


title: Patrick Kane

text: Vuoden 2011 Kane valittiin varakapteeniksi. Hän pelasi varakapteenina myös vuoden 2015 tähdistöottelussa. Vuonna 2016 Kane valittiin NHL:n tähdistöottelun kapteeniksi.


title: Patrick Kane

text: Kane teki uransa toisen hattutempun vuoden 2013 pudotuspeleissä Los Angeles Kingsiä vastaan. Maalien ansiosta Blackhawksit pääsivät Stanley Cup -finaaliin Boston Bruinsia vastaan. Kane voitti kaudella toisen Stanley Cupinsa ja sai Conn Smythe Trophyn.


title: Patrick Kane

text: 19. maaliskuuta 2014 Kane loukkaantui ottelussa St. Louis Bluesia vastaan, ja hän oli sivussa loput runkosarjasta. Kane kuitenkin palasi pudotuspeleihin. 9. heinäkuuta 2014 Blackhawks ilmoitti, että Kane ja Jonathan Toews ovat molemmat allekirjoittaneet kahdeksan vuoden jatkosopimukset, joiden arvo on 84 miljoonaa dollaria. Vuoden 2015 loka–joulukuun välisenä aikana Kane saavutti 26 pelin pisteputken, mihin sisältyi 16 maalia ja 24 syöttöä. Se on pisin pisteputki Yhdysvalloissa syntyneeltä pelaajalta ja pisin pisteputki Blackhawksin historiassa.


title: Patrick Kane

text: Kane teki ensimmäisen runkosarjan hattutempun 15. tammikuuta 2016 pelissä Toronto Maple Leafsiä vastaan, ja toisen hattutempun 3. huhtikuuta 2016 Boston Bruinsia vastaan. Kaudella Kane voitti myös pistepörssin, jonka myötä hänelle myönnettiin Art Ross Trophy. Kane voitti myös Hart Memorial Trophyn ja Ted Lindsay Awardin. Kaudella 2016–2017 Kane merkautti 82 ottelussa 89 tehopistettä ja sijoittui pistepörssissä toiselle sijalle yhdessä Sidney Crosbyn kanssa.


title: Patrick Kane

text: Vuonna 2007 Kane valittiin Yhdysvaltain maajoukkueeseen nuorten MM-kisoihin Ruotsiin. Yhdysvallat sijoittui kolmanneksi ja Kane valittiin turnauksen tähdistökentälliseen. Hän teki seitsemässä ottelussa yhteensä 5+4=9 tehopistettä sijoittuen pistepörssin neljänneksi. Kane pelasi myös Kanadan MM-kisoissa 2008 tehden turnauksen seitsemässä ottelussa tehot 3+7=10. Vancouverin talviolympialaisissa 2010 Kane teki kuudessa ottelussa kolme maalia ja antoi kaksi maaliin johtanutta syöttöä. Yhdysvallat sijoittui turnauksessa toiseksi. Kane pelasi myös Sotšin talviolympialaisissa 2014 ja World Cupissa 2016. Vuoden 2018 MM-kilpailuissa Kane teki kymmenessä ottelussa tehot 8+12=20 ja voitti turnauksen pistepörssin. Hänestä tuli samalla eniten tehopisteitä yhdessä MM-turnauksessa tehnyt yhdysvaltalainen pelaaja.


title: Patrick Kane

text: Kanen vanhemmat ovat Patrick ja Donna Kane. Hänellä on kolme siskoa; Erica, Jessica ja Jacqueline. Kanen tyttöystävä on Amanda Grahovec. Kane asuu Trump International Hotel and Towerissa.


title: Patrick Kane

text: Vuonna 2009 Kane pidätettiin Buffalossa ryöstöstä ja pahoinpitelystä, koska hän oli käynyt taksikuski Jan Radeckin kimppuun yhdessä serkkunsa kanssa. Serkukset hermostuivat taksikuskille, koska tämän antamista vaihtorahoista puuttui 20 senttiä. Koska Kanen tuomio ei kuulunut rikoslain piiriin, hän vältti kaikki rangaistukset käyttäytymällä vuoden ajan moiteettomasti ja pyysi kirjallisesti James Kanen kanssa Radeckilta anteeksi.


title: Patrick Kane

text: Elokuussa 2015 uutisoitiin Kanen mahdollisesti raiskanneen naisen, mutta hänet todettiin paria kuukautta myöhemmin syyttömäksi.


title: Cleaning Women

text: Cleaning Women on suomalainen vuonna 1996 perustettu yhtye. Se soittaa melodista rytmimusiikkia sähköisesti vahvistetuilla kodinhoitovälineillä, kuten pyykinkuivaustelineillä, pesukoneen vetopyörillä ja roskapöntöillä. Yhtye on tullut musiikin ohella tunnetuksi keikoistaan, joilla se on soittanut erikoisia instrumenttejaan pukeutuen mustiin jakkupukuihin, maihinnousukenkiin ja sukkahousuihin. Cleaning Women on esiintynyt rock-klubeista konserttisaleihin yli kahdessakymmenessä maassa, muun muassa Kiinassa, Kanadassa, Venäjällä sekä useassa Euroopan maassa.


title: Cleaning Women

text: Cleaning Womenilta on julkaistu kaksi albumia BV² Produktions -levymerkillä. Vuonna 2001 ilmestyneellä albumilla "Pulsator" on vierailevana tähtenä M. A. Numminen. Vuoden 2004 "Aelita – The Queen of Mars" taas perustuu yhtyeen samannimisen neuvostoliittolaisen mykkäelokuvan säestykseksi säveltämään musiikkiin. Yhtye on säestänyt mykkäelokuvia muun muassa Sodankylän elokuvafestivaaleilla, Tampereen lyhytelokuvajuhlilla ja Moskovan elokuvamuseossa. Kolmas levy "U" julkaistiin marraskuussa 2009 ja neljäs levy "Intersubjectivity" vuonna 2019.


title: Cleaning Women

text: Rostislav Aallon ohjaamassa dokumenttielokuvassa "Cleaning Up!" (2001) seurataan Cleaning Womenin Itä-Euroopan kiertuetta. Cleaning Women esiintyy yhtyeenä "Musta jää" -elokuvassa.


title: Nestehappi

text: Nestehappi (, lyhenteet LOx ja LOX) on muun muassa avaruustekniikassa ja kaasuteollisuudessa käytetty hapetin. Väriltään nestehappi on vaaleansinistä. Sen tiheys on 1,141 g/cm³ (1,141 kg/litra), jäätymispiste on 50,5 K (-222,65 °C) ja kiehumispiste 90,188 K (-182,96 °C) 101,325 kPa paineessa. Nestehapen ja kaasumaisen hapen tilavuussuhde on 1:860.


title: Nestehappi

text: Nestehappi voi tehdä jotkin materiaalit murtumisherkiksi ja on herkkä räjähtämään kosketuksissa rasvoihin.


title: Nestehappi

text: Se on mm. kantorakettien ajoaineessa hapetin, sitä tehokkaampi olisi vain fluori, jota ei sen myrkyllisyyden vuoksi voida käyttää. Toisen maailmansodan aikana Saksassa siitä käytettiin nimitystä A-Stoff.


title: Hiroshige

text: Utagawa Hiroshige (tunnettu myös nimellä Ando Hiroshige ja Ichiyusai Hiroshige, 1797–1858) oli Hokusain ohella yksi Japanin kuuluisimpia ukiyo-e -taiteilijoita. Hänen työnsä esittävät tyypillisesti arkipäiväisiä maisemia, jotka on kuvattu yksityiskohtaisesti.


title: Hiroshige

text: Hiroshige syntyi Edossa, nykyisessä Tokiossa. Hänen isänsä oli samurai-palomies, ja perhe asui parakeissa kaupungin laidalla. Isä kuoli Hiroshigen ollessa 12-vuotias, ja virka-asema periytyi hänelle. Palomiehenä päivystäminen oli helppo yhdistää taiteen tekemiseen, ja Hiroshige asui oman perheensä kanssa parakeissa 43-vuotiaaksi asti.


title: Hiroshige

text: Hiroshigen puupiirrossarja "Tokaidon tien 53 pysähdyspaikkaa" (n. 1831–1834) loi hänen maineensa taiteilijana. Sarja julkaistiin vuonna 1833 ja kirjana vuonna 1834. Vuonna 1856 Hiroshige ryhtyi buddhalaiseksi munkiksi ja aloitti puupiirrossarjan "Sata kuuluisaa näkymää Edosta" (1856–1858). Hän kuoli 62-vuotiaana Edon kolera-epidemian aikana.


title: Hiroshige

text: Hiroshigen puupiirrossarjat vaikuttivat ranskalaisiin impressionisteihin kuten Claude Monet’hen. Vincent van Gogh jäljensi kaksi "Sata kuuluisaa näkymää Edosta" -sarjan teosta.


title: Hiroshige

text: Suomessa Hiroshigen töitä on Kansallisgallerian kokoelmissa.


title: Hiroshige

text: Syksyllä 2008 Ateneumin taidemuseon näyttelyssä "Matkalla Edoon" olivat esillä Hiroshigen teossarjat "Tokaidon tien 53 pysähdyspaikkaa" ja "Kisokaidon tien 69 pysähdyspaikkaa" (n. 1834–1842) sekä teoksia sarjasta "Sata kuuluisaa näkymää Edosta".


title: Utamaro

text: Kitagawa Utamaro (noin 1753–1806) oli japanilainen taidemaalari ja graafikko, yksi ukiyo-e-puupiirrostaiteen mestareista. Hänen töilleen tyypillisiä aiheita ovat naiset, mutta hän työsti myös luontoaiheita, esimerkiksi upeita hyönteiskirjojen kuvituksia.


title: Utamaro

text: Utamaron töitä tuotiin Eurooppaan, varsinkin Ranskaan, missä ne vaikuttivat impressionistien ajatteluun. Niissä oli uutta etenkin kuvan rajaus: kohdehenkilöä ei näytetty kokonaan, sekä tummien ja vaaleiden alueiden, valon ja varjon käsittely.


title: Utamaro

text: Japanilainen mestariohjaaja Kenji Mizoguchi ohjasi vuonna 1946 elokuvan "Utamaro ja hänen viisi naistaan".


title: Japanin kirjoitusjärjestelmä

text: Japanin kielen kirjoittamiseen on käytössä kolme merkkijärjestelmää: sanamerkkeinä toimivat kiinalaisperäiset kanji-merkit sekä näistä johdetut foneettiset tavumerkistöt, hiragana ja katakana. Kanji-merkkejä käytetään kielen sanojen, kuten substantiivien ja verbivartaloiden, ilmaisemiseen. Tavumerkeillä taas merkitään muun muassa verbien taivutuspäätteet, muut kieliopilliset ainekset sekä lainasanat. Foneettisillä merkeillä voidaan myös korvata vaikeiksi koetut kanji-merkit tai kertoa niiden lukutapa.


title: Japanin kirjoitusjärjestelmä

text: Japania voidaan kirjoittaa joko pysty- tai vaakasuuntaan. Pystysuuntaista tekstiä luetaan oikealta vasemmalle, mutta toisen maailmansodan jälkeen vaakasuuntaisen tekstin lukusuunnaksi on vakiintunut vasemmalta oikealle. Sanomalehdet ja kaunokirjalliset tekstit kirjoitetaan tyypillisesti pystysuuntaan, mutta vaakasuuntainen teksti on tavallista mm. kylteissä, käyttöohjeissa ja tietoteknisissä yhteyksissä, kuten verkkosivuilla.


title: Japanin kirjoitusjärjestelmä

text:
Kanji-kirjoitusmerkit ovat kiinalaisia kirjoitusmerkkejä, jotka ilmaisevat tavujen sijaan kokonaisia sanoja tai merkityksiä.
Japaniin ne omaksuttiin Kiinasta länsimaisen ajanlaskun alkuvuosisatoina. Kanji-kirjoitusmerkkejä on useita kymmeniä tuhansia, joista Japanin kulttuuri- ja opetusministeriö on määritellyt 2 136 merkin joukon päivittäisessä elämässä, kuten sanomalehdissä ja lakiteksteissä, käytettäväksi. Kanji-merkit voidaan tarvittaessa korvata niiden lukutavan ilmaisevilla kana-tavumerkeillä, mutta tämä vaikeuttaa tekstin ymmärtämistä japanin kielen suuresta homonyymien määrästä ja sanavälien puutteesta johtuen. Kirjoitetussa tekstissä ei käytetä sanavälejä, vaan sanat erottuvat toisistaan merkistönvaihteluiden ansiosta. Joissain julkaisuissa kanji-merkkien yläpuolelle tai viereen merkitään ääntämisasu kana-merkein, mistä käytetään termiä furigana. Tätä kirjoitustapaa käytetään erityisesti silloin, kun kanji-merkki on harvinainen tai ääntyy poikkeavasti, tai kun julkaisu on tarkoitettu myös lasten tai nuorten luettavaksi. Furiganaa käytetään myös tyylikeinona.


title: Japanin kirjoitusjärjestelmä

text: Lapsille tarkoitetuissa teksteissä kanji-kirjoitusmerkkejä käytetään erittäin vähän. Lisäksi monilla sanoilla on kirjoitusasu, jossa kanjeja on käytetty ainoastaan niiden lukutavan, ei merkityksen vuoksi, tai päinvastoin. Tällaista kirjoitustapaa kutsutaan nimellä "ateji". Esimerkiksi ”väkisin” on japaniksi 無理矢理 ("muriyari"). Sanan yksittäisten merkkien merkitykset ovat ”ei" ("mu"), ”järki” ("ri"), ”nuoli” ("ya") ja ”järki” ("ri"). Merkkien merkityksillä ei siis ole mitään tekemistä koko sanan merkityksen kanssa. Tällaisissa tapauksissa monet suosivat hiraganan käyttöä. Päinvastainen esimerkki on esimerkiksi maitoa tarkoittavan sanan 牛乳 (tavallisesti "gyūnyū") lukeminen "miruku", ”milk”.


title: Japanin kirjoitusjärjestelmä

text: Kanjien käyttö vain lukutavan vuoksi on peräisin ajalta, jolloin kanamerkistöä ei ollut vielä kehitetty, mutta uusia ateji-sanoja on kehitetty koko japanin kirjoitetun kielen historian ajan. Aiemmin lainasanoille kehitettiin usein oma ateji-merkkiyhdistelmänsä, mutta nykyjapani suosii niiden esittämistä foneettisesti katakana-merkistöllä.


title: Japanin kirjoitusjärjestelmä

text: "Hiragana"-merkkejä käytetään japania kirjoitettaessa pääasiassa kieliopillisiin rakenteisiin (taivutuspäätteet ja postpositiot) ja japanilais- tai kiinalaisperäisiin sanoihin, joille ei haluta käyttää tai joille ei ole kanjiesitystä. Merkit kehitettiin ensimmäisen vuosituhannen loppupuoliskolla kanji-merkkien tyylitellyistä kursiivimuodoista.


title: Japanin kirjoitusjärjestelmä

text: "Katakanalla" kirjoitetaan nykyjapanissa enimmäkseen muualta kuin Kiinasta lainattuja sanoja, vieraskielisiä erisnimiä ja äänteitä kuvaavia sanoja. Katakanaa voidaan käyttää myös korostuksena tai tyylikeinona. Lisäksi esimerkiksi eläinten nimet ja kanjisanakirjoissa kiinalaisperäiset ääntämykset kirjoitetaan usein katakanalla. Myös katakana-merkkien asu on johdettu kanjeista, mutta niiden pohjana on käytetty kanjien yksittäisiä osia. Ulkoasultaan katakana-merkit ovat kulmikkaampia kuin pyöreämmät hiragana-merkit.


title: Japanin kirjoitusjärjestelmä

text: Molemmissa kana-merkistöissä on samat perustavut (46 kappaletta), ja jokainen merkki ilmaisee joko jotakin japanin kielen viidestä vokaalista tai vokaalin ja konsontantin yhdistelmää. Perustavuja voidaan modifioida konsonanttien soinnillisuutta ilmaisevilla diakriittisillä merkeillä. Lisäksi voidaan käyttää muuta tekstiä pienikokoisempia merkkejä liudennuksen ja konsonantin kahdennuksen osoittamiseen. Hiraganaa käytettäessä pitkät vokaalit merkitään pidennettävää vokaalia vastaavalla merkillä, mutta katakanalla kirjoitussuunnan suuntaisella viivalla.


title: Japanin kirjoitusjärjestelmä

text: Japanin kielen kirjoittamisessa käytetään jonkin verran myös latinalaisia aakkosia. Niillä merkitään etenkin lyhenteitä, esimerkiksi yritysten nimilyhenteitä. Japanissa on tyypillistä liittää yritysten tai tuotteiden nimiin latinalaisia kirjaimia, esimerkiksi ”HDI ビル” ("HDI-biru"). Nämä aakkoskirjaimet lausutaan liki poikkeuksetta englantilaisittain, joskin lausuminen sovitetaan japaniin sopivaksi. Japanin esittämisestä latinalaisin aakkosin (transkriptio) käytetään japaniksi nimitystä "rōmaji" (”roomalaiset merkit”).


title: Japanin kirjoitusjärjestelmä

text: Japanin kirjoitetussa kielessä käytetään arabialaisia numeroita ja numerojärjestelmää sekä kanji-merkkejä. Kanji-merkistö tarjoaa omat merkkinsä kymmenjärjestelmän numeroille (一二三四五六七八九, eli 123456789) ja kertaluokille (十百千万億, eli 10, 100, 1 000, 10 000, 10 000×10 000, jne). Lukujen merkitseminen arabialaisilla numeroilla on tavallisempaa vaakasuuntaisessa kuin pystysuuntaisessa tekstissä. Kanji-numeraaleja käyttäessä kertaluokat merkitään erikseen, esimerkiksi 593 = 五百九十三 = viisisataayhdeksänkymmentäkolme. Tämän lisäksi ◯-merkki voidaan ottaa mukaan nollaa merkitsemään ja kertaluokat jättää kirjoittamatta, esimerkiksi 一九九◯ = 1990. Japanissa suuret luvut ryhmitellään kymmentuhansiin ja kymmenentuhannen potensseihin: esimerkiksi 100 000 (satatuhatta) kirjoitetaan 10万 (”kymmenen kymmentuhatta”). Arabialaisin numeroin esitetyissä luvuissa numerot ryhmitellään kuitenkin kolmen, ei neljän numeron sarjoiksi.


title: Lohikalat

text: Lohikalat (Salmoniformes) on viuhkaeväisten kalojen lahko, johon kuuluu vain yksi heimo, lohet (Salmonidae). Suomen alkuperäisestä kalastosta lohikaloja ovat lohi, taimen, nieriä, siika, muikku ja harjus.


title: Lohikalat

text: Lohikalat ovat pohjoisen pallonpuoliskon viileiden vesien kaloja. Lähes kaikki lohikalat lisääntyvät sisävesissä. Lohikaloihin kuitenkin kuuluu aitojen sisävesikalojen ohella joukko anadromisia vaelluskaloja, jotka viettävät suuren osan elämästään meressä ja palaavat lisääntymään synnyinjokeensa.


title: Lohikalat

text: Lohikalojen tyypillinen tuntomerkki on selkäevän takana lähellä pyrstöä oleva rasvaevä. Lohikalojen lähimpiä sukulaisia ovat samoin rasvaevälliset kuorekalat ("Osmeriformes") ja sillikuorekalat ("Argentiniformes") sekä haukikalat ("Esociformes"). Nämä neljä lahkoa yhdessä muodostavat ylälahkon "Protacanthopterygii", jota pidetään rakennepiirteiltään alkeellisena moniin muihin viuhkaeväisiin verrattuna.


title: Lohikalat

text: Lohikaloilla on keskeinen osuus pohjoisten järvien kalastuksessa, ja vaeltavilla lohikaloilla joki- ja rannikkokalastuksessa. Nykyisin lohikalat ovat myös viileiden alueiden keskeisiä vesiviljelyn kohteita. Lohikalojen liha on useimmiten rasvaista ja ne ovat kulinaarisesti arvostettuja.


title: Lohikalat

text: Lohikalat jaetaan kolmeen alaheimoon, "Coregoninae" (siiat), "Salmoninae" (varsinaiset lohet) sekä "Thymallinae" (harjukset). Sukuja on kymmenen, mutta käsitykset erillisten lajien määrästä vaihtelevat suuresti erityisesti siikojen kohdalla.


title: Hetekyläntie

text: Hetekyläntie on Oulun Ylikiimingin taajamasta Jokikokon, Nuorittan ja Hetekylän kylien kautta Pudasjärvelle johtava yhdystie. Tie alkaa seututieltä 836 Ylikiimingissä, ja päättyy valtatielle 20 Hetekylän pohjoispuolella Niemitalon Juustolan kohdalla. Tien pituus on noin 50 kilometriä, ja se on osa alkuperäistä Oulun ja Kuusamon välistä vanhaa maantietä. Tie on numeroitu yhdystieksi 8361.


title: Hetekyläntie

text: Tien varrella sijaitsee muun muassa 1950-luvulla perustettu Nuijamiesten lava.


title: Mori Ōgai

text: Mori Ōgai (, 1862–1922) oli japanilainen kirjailija, runoilija ja kääntäjä. Hänen pääteoksenaan pidetään "Villihanhia" (Gan, 1911–1913).


title: Mori Ōgai

text: Morin perhe toimi perinteisesti Tsuwanon alueen lääninherran eli daimion henkilääkäreinä. Vanhimpana poikana Mori Ōgain odotettiin jatkavan perinnettä. Niinpä hän opiskeli rangakua, kungfutselaisia klassikoita ja hollannin kieltä. Vuonna 1872 lääninherra menetti valtansa, ja Morin perhe muutti Tokioon. Hän opiskeli ensin saksan kieltä valmistautuakseen lääketieteen opintoihin. Ōgai valmistui lääketieteellisestä oppilaitoksesta vuonna 1881 kaikkien aikojen nuorimpana lääkärinä, vain 19-vuotiaana. Samoihin aikoihin hän kiinnostui vakavasti kirjallisuudesta.


title: Mori Ōgai

text: Valmistuttuaan Mori lähti armeijan palvelukseen. Hänet lähtetettiin Eurooppaan opiskelemaan, ja kahdesti rintamalle Mantsuriaan. Mori nousi armeijan korkeimpaan lääkärivirkaan, mutta myöhemmin häntä on arvosteltu siitä, että tuhansia sotilaita kuoli turhaan beriberi-tautiin. Tutkijat tiesivät jo, että beriberi johtuu ruokavaliosta eikä ole tartuntatauti, mutta Mori kieltäytyi uskomasta tätä.


title: Mori Ōgai

text: Sotavuosina Mori kirjoitti runoja ja toimitti kirjallisuuslehteä. Vuosina 1909–1912 hän kirjoitti omaelämäkerrallisia romaaneita ja 1912–1916 historiallisia tarinoita. Mori kuoli munuaisten surkastumisen seurauksena 1922.


title: STS-118

text: STS-118 oli 119. Nasan avaruussukkulalento. Se lennettiin Endeavour-avaruussukkulalla ja oli Endeavourin ensimmäinen sukkulalento sitten 22. marraskuuta 2002. STS-118-tehtävä oli avaruushallinnon 22. ja Endeavourin ensimmäinen sukkulalento Kansainväliselle avaruusasemalle. STS-118 piti alun perin lentää Columbia-avaruussukkualla. Lennon piti olla sukkulan ensimmäinen vierailu Kansainväliselle avaruusasemalle. Endeavour laukaistiin 8. elokuuta 2007 kello 22.36 (UTC) Kennedyn avaruuskeskuksesta. Avaruussukkula laskeutui Floridaan tiistaina 21. elokuuta kello 19.32 Suomen aikaa.


title: STS-118

text: Endeavour kuljetti mukanaan uusia varaosia Kansainväliselle avaruusasemalle. Sukkulan miehistö asensi neljän avaruuskävelyn aikana aseman asennonsäätöön käytettävän uuden gyroskoopin rikkoutuneen tilalle sekä uuden runkoelementin (S5 truss). Lisäksi astronautit säätivät edellisen lennon (STS-117) asentamia aurinkopaneleita. Sukkulalento jatkoi myös opettaja avaruudessa -ohjelmaa (). Opettaja-astronauttina sukkulassa lensi Christa McAuliffen varahenkilönä toiminut Barbara Morgan.


title: STS-118

text: Endeavourin laukaisun jälkeen havaittiin yhdeksän eristepalan irtoaminen sukkulan lisäpolttoainesäiliöstä. Palasista kolme on saatanut osua sukkulaan ja ne tapahtuivat 24, 58 ja 173 sekuntia laukaisun jälkeen. Ennen telakoitumista Endeavour kiersi kierroksen pitkittäisakselinsa ympäri 200 metrin etäisyydeltä ISS:ää. Tämän aikana aseman miehistö kuvasi sukkulan mahdollisten vaurioiden varalta. ISS:n miehistön ottamissa kuvissa paljastui yksi vaurio pohjatiilissä. Vauriota tutkittiin tarkemmin lauantai-illalla (11. elokuuta) suoritetun avaruuskävelyn aikana.


title: Ryūnosuke Akutagawa

text: Ryūnosuke Akutagawa (, 1. maaliskuuta 1892 – 24. heinäkuuta 1927) oli japanilainen kirjailija. Hän kehitti voimakkaasti japanilaisten novellien tyyliä ja kirjoitti yksityiskohtaisia kuvauksia ihmisluonnon nurjista puolista.


title: Ryūnosuke Akutagawa

text: Akutagawa syntyi Tokiossa maitomiehen poikana. Hän sai lisänimen "Ryūnosuke", ”Lohikäärmeen poika”, koska hänen sanottiin syntyneen lohikäärmeen vuonna 1892, lohikäärmeen kuussa, lohikäärmeen päivänä lohikäärmeen tuntina. Asiasta ei kuitenkaan ole varmuutta, sillä tallessa ei ole syntymätodistusta, josta Akutagawan tarkka syntymäaika ilmenisi. Hän kasvoi enonsa perheessä ja sai siksi äitinsä tyttönimen Akutagawa.


title: Ryūnosuke Akutagawa

text: Akutagawa opiskeli Tokion keisarillisessa yliopistossa englantilaista kirjallisuutta ja työskenteli valmistuttuaan merisotakoulussa englanninkielen opettajana. Sōseki Natsume kiinnitti huomiota Akutagawan ensimmäiseen julkaistuun novelliin "Rashōmon" (1915). Rohkaistuneena Akutagawa julkaisi lisää historiallisia novelleja.


title: Ryūnosuke Akutagawa

text: Akutagawa vastusti naturalismia, joka oli 1900-luvun alussa Japanin kirjallisuuden tärkein tyylisuunta. Hän lainaili teemoja vanhoista tarinoista ja lisäsi niihin monimutkaista modernia tulkintaa.


title: Ryūnosuke Akutagawa

text: Vuonna 1921 suosionsa huipulla Akutagawa luopui täysipäiväisestä kirjailijan urasta ja lähti kirjeenvaihtajaksi Kiinaan. Hän stressaantui, sairastui eikä koskaan parantunut entiselleen. Palattuaan Japaniin hän julkaisi kuuluisimman kertomuksensa "Tiheikössä", (Yabu no naka) vuonna 1922.


title: Ryūnosuke Akutagawa

text: Suuri osa Akutagawan tuotannosta on vahvasti omaelämäkerrallista. Hän kamppaili horjuvan fyysisen kunnon ja mielenterveyden kanssa. Akutagawa kärsi harhoista ja syömishäiriöistä, yritti pari kertaa itsemurhaa ja onnistui siinä lopulta vuonna 1927, vain 35-vuotiaana. Kuolinsyy oli barbituraattien yliannostus.


title: Ryūnosuke Akutagawa

text: Akira Kurosawan läpimurtoelokuva Rashomon – paholaisen temppeli perustuu Akutagawan novelleihin Rashōmon ja Tiheikössä. Novellissa Rashōmon on Kioton kaupungin eteläinen portti, kun taas elokuvassa se on temppeli. Nimestään huolimatta elokuvan juoni perustuu lähes täysin Tiheikössä-novelliin.


title: Ryūnosuke Akutagawa

text: Vuonna 1935 Akutagawan elinikäinen ystävä Kan Kikuchi perusti Japanin arvostetuimman kirjallisuuspalkinnon, Ryūnosuke Akutagawa -palkinnon edesmenneen ystävänsä kunniaksi.


title: Ryūnosuke Akutagawa

text: Nykyään japanilaisen kirjallisuuden edistämissäätiön ylläpitämän kilpailun palkinto jaetaan kahdesti vuodessa parhaan vakavastiotettavaa kirjallisuutta edustavan sanoma- tai aikakauslehtinovellin kirjoittajalle. Palkitut ovat uusia tai nousevia nimiä.


title: Ryūnosuke Akutagawa

text: Voittaja saa palkintona taskukellon ja miljoona jeniä (noin 7 000 euroa). Akutagawa-kirjallisuuspalkinto on erityisen tavoiteltu sen saaman laajan mediahuomion takia. Palkittujen joukossa ovat muun muassa entinen Tokion kuvernööri Shintarō Ishihara sekä Kenzaburō Ōe, joka voitti myöhemmin Nobelin kirjallisuuspalkinnon vuonna 1994.


title: Extremely Large Telescope

text: Extremely Large Telescope (ELT) on nykynäkymällä 2020-luvun alkupuolella valmistuva, Euroopan eteläisen observatorion (ESO) erittäin suuri optinen teleskooppi. Alun perin ESO aloitti valmistella OWL-teleskooppia () jonka pääpeilin halkaisija olisi ollut 100 metriä, mutta koska hanke ei näyttänyt toteutuskelpoiselta seuraavan kymmenen vuoden kuluessa, asetti ESO etusijalle pienemmän, 39 metrin pääpeilillä varustetun ELT-teleskoopin.


title: Extremely Large Telescope

text: ELT-teleskooppia alettiin suunnitella joulukuussa 2006 jolloin ESO osoitti 57 miljoonaa euroa tutkimuksiin, joilla pyritään varmistamaan ennen kaikkea rakentamisen mahdollisuus. Alustavissa kustannusarvioissa teleskoopin kokonaiskustannuksiksi on laskettu 800 miljoonaa euroa, joka sisältää kehitys-, rakennus- ja käyttökustannukset. Teleskooppi päätettiin sijoittaa eteläiselle pallonpuoliskolle, ja tuolloin mahdollisina ehdokkaina lopulliseksi sijoituspaikaksi olivat muun muassa Chile sekä Kanariansaaret. Myös teleskoopin sijoittamista Etelämantereelle oli ehdotettu, mutta logistiset ongelmat päätyivät liian suureksi esteeksi Etelämannerta käytettäessä loppusijoituspaikkana.


title: Extremely Large Telescope

text: Teleskoopin loppusijoituspaikka varmistui 26. huhtikuuta 2010, kun ESOn neuvosto päätti laitteen rakennettavan Chileen, Cerro Armazones -vuorelle. Vuori sijaitsee 3 060 metrin korkeudella keskellä Atacaman aavikkoa. Vuorelta on noin 130 kilometriä matkaa pohjoisessa sijaitsevaan Antofagastan kaupunkiin. ESOn VLT-teleskoopin (Very Large Telescope) sijoituspaikkana tunnettu Paranal-vuori sijaitsee 20 kilometrin päässä Cerro Armazonesilta.


title: Extremely Large Telescope

text: ESOn jäsenmaat päättivät teleskoopin rakentamisesta kokouksessa Garchingissa 11. kesäkuuta 2012. Jäsenmaista Itävalta, Tšekki, Saksa, Alankomaat, Ruotsi ja Sveitsi sitoutuivat projektin toteuttamiseen, kun taas Belgia, Suomi, Italia ja Iso-Britannia kannattivat teleskoopin toteuttamista, mutta odottivat kansallisten päättäjien näkemystä asiasta. Neljän muun jäsenmaan sekä Brasilian tuli liittyä mukaan myöhemmin. Projektin rahoitusperiaatteen mukaan varsinaiset rakennustyöt alkaisivat vasta, kun jäsenmaat olisivat sitoutuneet maksamaan yli 90 % teleskoopin valmistumisen vaatimista 1,083 miljardista eurosta.


title: Extremely Large Telescope

text: Vuoden loppuun mennessä Belgia, Italia, Ranska ja Suomi olivat vahvistaneet osallistumisensa ja vaadittavan kymmenen sitoutuneen jäsenmaan myötä projektin alkaminen lyötiin lukkoon 4. joulukuuta 2012.


title: Extremely Large Telescope

text: Joulukuussa 2013 ELT-projektin johtoon nimettiin italialainen Roberto Tamai ja ESO solmi sopimuksen maanrakennustöistä chileläisen ICAFAL Ingeniería y Construcción S.A. -yrityksen kanssa. Vuoden 2014 huhtikuussa nämä 16 kuukautta kestämään suunnitellut työt alkoivat kestopäällystetien rakennuksella Armazones-vuorelle ja kesäkuussa seremoniallisen alkuräjäytyksen myötä saatettiin alkuun huipun tasoitustyöt. Räjäytyksen suoritti Chilen apulaisluonnonvaraministeri Jorge Maldonado.


title: Extremely Large Telescope

text: Observatorion toiminnan on tarkoitus alkaa 2024.


title: Extremely Large Telescope

text: ELT-teleskoopin suunniteltu käyttötarkoitus on tähtien ja planeettojen muodostumisen selvittäminen, ja laite tuleekin toimimaan parhaiten lähellä infrapunataajuuksia. Infrapunataajuudella pystytään havaitsemaan nuoret tähdet sekä planeetat, kuin myös maailmankaikkeuden ensimmäiset, vain muutamia satoja miljoonia vuosia alkuräjähdyksen jälkeen syntyneet galaksit.


title: Lojze Peterle

text: Alojz "Lojze" Peterle (s. 5. heinäkuuta 1948) on slovenialainen poliitikko ja diplomaatti. Hän johti Slovenian Kristillisdemokraattista puoluetta sen perustamisesta, 1980-luvun lopulta, sen yhdistymiseen muihin puolueisiin 2000-luvulla.


title: Lojze Peterle

text: Peterle tuli - tuolloin vielä Jugoslaviaan kuuluneen - Slovenian pääministeriksi toukokuussa 1990 Demokraattisen opposition koalition voitettua parlamenttivaalit. Seuraavana vuonna hän julisti Slovenian itsenäiseksi valtioksi. Peterle toimi pääministerinä toukokuuhun 1992 saakka. Hän toimi varapääministerinä ja ulkoministerinä tammikuusta 1993 lokakuuhun 1994 sekä uudelleen ulkoministerinä kesäkuusta marraskuuhun vuonna 2000.


title: Lojze Peterle

text: Vuoden 2004 EU-vaaleissa Peterle valittiin Europarlamenttiin Uuden Slovenian listoilta. Hänet valittiin edustamansa Euroopan kansanpuolueen varapuheenjohtajaksi kolmivuotiskaudeksi maaliskuussa 2006.


title: Lojze Peterle

text: Marraskuussa 2006 Peterle ilmoitti osallistuvansa Slovenian presidentinvaaleihin 2007. Hän pääsikin toiselle kierrokselle, mutta hävisi Danilo Türkille saaden itse vain 31 % äänistä.


title: Yleisurheilu kesäolympialaisissa 1980

text: Vuoden 1980 kesäolympialaisissa Moskovassa järjestettiin yleisurheilussa 38 kilpailutapahtumaa, miehille 24 ja naisille 14.


title: Yleisurheilu kesäolympialaisissa 1984

text: Vuoden 1984 kesäolympialaisissa Los Angelesissa järjestettiin yleisurheilussa 41 kilpailutapahtumaa, miehille 24 ja naisille 17.


title: RAO JeES Rossii

text: RAO JeES Rossii (täydelliseltä nimeltään RAO Jedinaja energetitšeskaja sistema Rossii, , ) oli Venäjän valtion hallitsema energiayhtiö, jolla oli monopoliasema sähkönjakelussa Venäjällä. Se tuotti 70 % sähköstä, 33 % lämmöstä ja omisti 96 % sähkönjakeluverkosta koko Venäjällä. Yhtiön osakekannasta yli puolet oli Venäjän valtion omistuksessa. Loppuosa oli pääasiassa eri rahoituslaitosten, kuten hollantilaisen finanssijätin ING (18 %) ja venäläisen öljy- ja kaasujätin Gazpromin pankin (10 %) hallintarekistereissä olevilla sijoittajilla.


title: RAO JeES Rossii

text: Venäjän sähkömarkkinoiden avautumisesta johtuen ja yhtiön monopoliaseman lakkauttamiseksi yhtiö on pilkottu useaksi itsenäiseksi yhtiöksi. Yhtiö aloitti järjestelyt vuoden 2007 kesällä irrottamalla WGC-5 ja TGC-5 -yksiköt omiksi holding-yhtiöikseen. Yhtiön osakkeenomistajat päättivät lokakuussa 2007 yhtiön uudelleenjärjestelystä ja pilkkomisesta. Yhtiö lakkasi olemasta 1. heinäkuuta 2008, kun se sulautui uuteen valtion sähköverkkoyhtiöön (ФСК, UES FGC, ).


title: RAO JeES Rossii

text: RAO JeES Rossii -yhtiötä on arvosteltu investointien vähäisyydestä. Yritys kasvatti vuoden 2005 kahden miljardin ruplan investointeja seuraavana vuonna 20 miljardiin ruplaan. Vuoden 2008 investoinneiksi on ilmoitettu 30 miljardia ruplaa. Venäjän sähkömarkkinoita suojaa ulkomaalaiskatto, jonka mukaan ulkomaalaisomistus ei saa ylittää 50 % alueellisissa sähköyhtiöissä.


title: RAO JeES Rossii

text: RAO JeES Rossii -yhtiön sähkön viennistä puolet suuntautui Suomeen.


title: RAO JeES Rossii

text: Yhtiö leikkasi Suomen sähkönvientiä lyhyellä varoitusajalla talvella 2006. Syynä oli kovista pakkasista johtunut energian tarve Venäjällä.


title: RAO JeES Rossii

text: Yhtiö oli aktiivisena osaomistajana United Power -yhtiössä, jonka tavoitteena oli rakentaa merikaapeli Venäjältä Suomen Kotkaan. Hanke hylättiin ja United Powerin toiminta lopetettiin Suomessa vuonna 2007. Yhtiö haettiin konkurssiin vuonna 2008.


title: RAO JeES Rossii

text: Kesällä 2007 Fortum myi osuuteensa Luoteis-Venäjällä toimivasta Lenenergo sähkönjakeluyhtiöstä. Ostajina olivat RAO JeES Rossii, VTB pankki ja I. D. E. Electricity Distribution Investments 1. Viimeksi mainitun nimen takana on Integrated Energy Systems. Sitä ennen myös Pietarin kaupunki oli ilmaissut mielenkiintonsa ostaa osuus.


title: Jun’ichirō Tanizaki

text: Jun’ichirō Tanizaki (1886–1965) oli japanilainen kirjailija. Hänen teoksensa käsittelevät usein eroottisia pakkomielteitä. Tanizakin pääteos "Makiokan sisarukset" (1943–48) kertoo neljästä yläluokkalaisesta sisaruksesta toisen maailmansodan lähestyessä.


title: Jun’ichirō Tanizaki

text: Uransa alkuvaiheissa Tanizaki kirjoitti niin näytelmiä, elokuvakäsikirjoituksia kuin romaaneja ja novellejakin. Monet aiheet olivat omaelämäkerrallisia, ja niissä esiintyi kohtalokas nainen.


title: Jun’ichirō Tanizaki

text: Vuoden 1923 Tokion-Jokohaman maanjäristyksen jälkeen Tanizaki muutti Kiotoon. Tokion vanhojen rakennusten tuhoutuminen herätti Tanizakissa kansallisromanttisia tunteita. Hän käänsi otteita "Genjin tarinasta" nykykielelle. Uransa keskivaiheilla Tanizaki käänsi japaniksi myös keskeistä länsimaista nykykirjallisuutta japaniksi, kuten Oscar Wilden ja Thomas Hardyn teoksia.


title: Jun’ichirō Tanizaki

text: Tanizakin viimeiset teokset käsittelevät vanhojen ihmisten seksuaalisuutta.


title: Yleisurheilu kesäolympialaisissa 1988

text: Vuoden 1988 kesäolympialaisissa Soulissa järjestettiin yleisurheilussa 42 kilpailutapahtumaa, miehille 24 ja naisille 18.


title: Haruki Murakami

text: Haruki Murakami (, s. 12. tammikuuta 1949 Kioto) on japanilainen kirjailija. Hänen teoksilleen on tunnusomaista länsimaisten vaikutteiden yhdistäminen japanilaistyyppiseen surrealismiin.


title: Haruki Murakami

text: Murakami syntyi Kiotossa, Japanissa. Hän vietti lapsuutensa Kōbessa. Hän luki nuorena runsaasti kirjallisuuden klassikoita, kuten Kurt Vonnegutin, Fjodor Dostojevskin, Charles Dickensin, Gustave Flaubertin, Franz Kafkan ja Jack Kerouacin teoksia.


title: Haruki Murakami

text: Hän opiskeli teatteritiedettä Wasedan yliopistossa. Vuonna 1974 hän avasi jazzbaarin Tokiossa. Hänen ensimmäinen romaaninsa "Kaze no uta o kike" ilmestyi 1979, ja vuodesta 1981 lähtien hän on elänyt lähinnä kirjoittamisella.


title: Haruki Murakami

text: Vuonna 1991 Murakami muutti Yhdysvaltoihin, missä hän opetti Princetonin yliopistossa ja kirjoitti. Kōben maanjäristyksen ja Tokion metron Korkein totuus -lahkon hermokaasuiskujen jälkeen Murakami palasi Japaniin ja haastatteli uhreja. Haastatteluista syntyi kaksi tietokirjaa.


title: Haruki Murakami

text: Murakamin teoksia on käännetty yli 40 kielelle. Häntä on verrattu muun muassa Paul Austeriin, J. D. Salingeriin, Raymond Chandleriin ja Jorge Luis Borgesiin. Murakamia on usein arveltu Nobelin kirjallisuuspalkinnon saajaksi.


title: Haruki Murakami

text: Murakami käyttää teoksissaan paljon viittauksia populaarikulttuuriin, mistä esimerkki on Murakamin aikoinaan supertähdeksi nostaneen teoksen "Norwegian Wood" (1987) nimi, joka on Beatlesin kappale. Teoksen suosio on harmittanut Murakamia, koska romanttinen teos ei edusta hänen ominta tyyliään. Muun muassa teoksissaan "Suuri lammasseikkailu" ja "Kafka rannalla" Murakamin tyyli on kafkamaista maagista realismia, jossa todellisuuden rajat hämärtyvät.


title: Haruki Murakami

text: Suomessa Murakamin kirjoja on julkaistu Tammen Keltaisessa kirjastossa, jossa ilmestyi ensimmäinen suomennos vuonna 1993 ("Suuri lammasseikkailu"). Vuonna 2014 ilmestynyt "Värittömän miehen vaellusvuodet" oli ensimmäinen Murakamin suoraan japanista suomeen käännetty romaani. Sen suomensi Raisa Porrasmaa. Aiemmat käännökset on tehty englanninkielisistä versioista.


title: Roger De Vlaeminck

text: Roger De Vlaeminck (s. 24. elokuuta 1947 Eeklo) on belgialainen entinen maantiepyöräilijä.


title: Roger De Vlaeminck

text: De Vlaeminck on maanmiestensä Eddy Merckxin ja Rik Van Looyn lisäksi ainoa pyöräilijä, joka on voittanut lajin kaikki "viisi monumenttia": Milano–San Remon (1973, 1978, 1979), Flanderin ympäriajon (1977), Pariisi-Roubaix´n (1972, 1974, 1975, 1977), Liège-Bastogne-Liègen (1970) ja Lombardian ympäriajon (1974, 1976). Lempinimellä "Monsieur Paris-Roubaix” tunnettu De Vlaeminck sijoittui kyseisessä kilpailussa voittojensa lisäksi neljästi toiseksi, kerran kolmanneksi ja viidenneksi sekä kahdesti seitsemänneksi.


title: Roger De Vlaeminck

text: De Vleaminck voitti suurista yhden päivän kilpailuista myös muun muassa Omloop Het Volkin (1969, 1979), La Flèche Wallonnen (1971), Züri-Metzgeten (1975), Pariisi-Brysselin (1981), Kuurne-Bryssel-Kuurnen (1970, 1971) sekä Milano-Torinon (1972, 1974).


title: Roger De Vlaeminck

text:
Etappikilpailuista hän voitti Tirreno-Adriaticon kuudesti peräkkäin (1972-1977) ottaen kilpailussa kaikkiaan 15 etappivoittoa. Vuonna 1975 hän voitti Sveitsin ympäriajon kuuden etappivoiton myötä. Italian ympäriajon pistekilpailun De Vlaeminck voitti vuosina 1972, 1974 ja 1975 - kaikkiaan hän saavutti "Giro d'Italiassa" 22 etappivoittoa vuosina 1972-1979. Ranskan ympäriajossa hän voitti etapin vuonna 1970 ja Espanjan ympäriajossa 1984. Dunkerquen neljän päivän ajon De Vlaeminck voitti vuonna 1971.
De Vlaeminck on voittanut cyclocrossin maailmanmestaruuden sekä amatöörien (1968) että ammattilaisten (1975) kilpailussa. Hän on Belgian maantiepyöräilymestari vuosilta 1969 ja 1981.


title: Condonin raportti

text: Condonin raportti () on epävirallinen nimi vuosina 1966–1968 tehdyn yhdysvaltalaisen Coloradon yliopiston ufoprojektin loppuraportille, joka on eräs laajimmista ja kiistellyimmistä ufotutkimuksista.


title: Condonin raportti

text: Ufoja aiemmin tutkineiden Yhdysvaltain ilmavoimien pyynnöstä tehtyä ufoprojektia johti huippufyysikko Edward Condon, joka suhtautui ufojen maan ulkopuoliseen alkuperään kielteisesti. Kaksi ufomyönteistä projektin jäsentä erosi projektista erimielisyyksien takia. Projektin loppulausunnon mukaan ufot eivät olleet maan ulkopuolisten älyllisten olentojen ohjaamia aluksia. Tästä huolimatta raportti jätti monia tutkittuja havaintoja tunnistamattomiksi.


title: Condonin raportti

text: Condonin raporttiin suhtauduttiin laajasti myönteisesti, mutta jotkut ufotutkijat arvostelivat sitä huonosta, puolueellisesta, ufokielteisestä tutkimustyöstä. Koska Condonin raportti totesi ufojen jatkotutkimuksen kannattamattomiksi, ilmavoimat lopetti Yhdysvaltain ufotutkimusohjelma "The Blue Bookin".


title: Condonin raportti

text: Ufoja 1966–1968 tutkinutta Colorado-ryhmää johti tunnettu fyysikko Edward Condon. Käytännön hallinnollisena johtajana toimi tohtori Robert "Bob" Low. Projektin muut jäsenet olivat psykologi, tohtori Stuart Cook, astrofyysikko, tohtori Franklin Roach, psykologi, tohtori William Scott, psykologi David Saunders ja tähtitieteilijä, tohtori Norman Levine sekä hallintoassistentti Mary Louise Armstrong.


title: Condonin raportti

text: Colorado-ryhmä valitsi tutkittavakseen 59 Yhdysvaltain ilmavoimien "Sinisen kirjan" ("Project Blue Book") ja siviiliuforyhmien NICAP:n ja APRO:n uforaporttia. Ryhmä aloitti työnsä lokakuussa 1966. Loppuraportti luovutettiin kansalliselle tiedeakatemialle NAS:lle.


title: Condonin raportti

text: Condonin komitea julkaisi loppuraporttinsa myös paksuna 965-sivuisena kirjana "Scientific Study of Unidentified Flying Objects" ("Tieteellinen tutkimus lentävistä lautasista", ei suomennettu ). Condon korosti "lautasuskovaisten" äärisiiven julistamia "herkkupaloja", jotka oli helppo todistaa vääriksi.


title: Condonin raportti

text: Ennen projektin alkua projektikoordinaattori Bob Low oli kirjoittanut yliopiston johdolle anoessaan tältä lupaa projektin aloittamiseen muistion, jossa sanottiin suunnilleen, että ufotutkimuksen suorittaisivat epäuskoiset, jotka saisivat ainakin kohtalaisen määrän todisteita sen puolesta, ettei ufojen takana ole mitään todellista.


title: Condonin raportti

text: Vaikka Lowia on jälkikäteen arvosteltu kovasti ufopiireissä puolueellisen muistion takia, on muistettava, että hän oli yliopiston ufokielteisen mielipiteen puristuksessa. Hänen tuli yrittää jollakin keinolla saada lupa ufotutkimukselle, joka ei ollut tiedeyhteisössä arvostettua, vaan hölynpölyksi leimattua.


title: Condonin raportti

text: Ufomyönteiset psykologi David Saunders ja Norman Levine erotettiin projektista puolentoista vuoden kuluttua tutkimuksen aloittamisesta. Saunders ja Levine olivat vuotaneet ulos Lowin kirjoittaman muiston. Sihteeri Mary Louise Armstrong erosi projektista pian Saundersin ja Levinen erottamisen jälkeen. Hänen perustelut sisältävä erokirjeensä Edward Condonille on julkaistu J.Allen Hynekin kirjassa "Ufot toden rajamailla".


title: Condonin raportti

text: Saunders julkaisi myöhemmin oman näkemyksensä kirjana "UFOs - Yes" ("Ufojako? - Kyllä vain!", ei suomennettu). Condonin raportti jätti laskutavasta riippuen tunnistamattomaksi ainakin 9 - 23 viidestäkymmenestäyhdeksästä tutkitusta ufosta. Condonin raportin mukaan tunnistamattomia on muun muassa tapaus numero kaksi, Lakenheathin tutkaufo Englannissa.


title: Condonin raportti

text: Condonin raportin loppupäätelmä on ufojen kannalta pääosin kielteinen. Sen mukaan 21 vuoden aikana tehdyt ufohavainnot eivät ole lisänneet tieteellistä tietoa. Jatkuvat ufotutkimukset eivät ole oikeutettuja. Raportin mukaan ilmavoimien ei pitäisi jatkaa UFO-raporttien tutkimusta, koska ufot eivät uhkaa kansallista turvallisuutta.


title: Condonin raportti

text: Condonin raportista löytyy myös hieman ufomyönteisempiä lausumia. Raportissa nimittäin mainitaan, että saattaa olla tiedemiehiä, joiden mielestä juuri tehty raportti on virheellinen ja epätäydellinen. Raportissa sanotaan myös, että liittovaltion laitosten ja säätiöiden pitäisi olla halukkaita ottamaan vastaan ufotutkimuksia. Monen tahon tekemä rinnakkainen tutkimus on perempi kuin yhden tahon tekemä. Raportin mukaan ihmiset eivät ilmoita kaikista ufoista, välinpitämättömyyden, tietämättömyyden ja naurunalaiseksi joutumisen pelosta. Condonin mukaan raportteja tulisi kymmenen kertaa enemmän, jos kansalaiset ilmoittaisivat havainnoistaan. Condonin mukaan myös että vaikka ufojen maan ulkopuolista alkuperää ei ole vakuuttavasti todistettu suuntaan tai toiseen, ei tulevaisuudesta tiedetä mitään.


title: Condonin raportti

text: Condonin raporttiin suhtauduttiin laajalti positiivisesti. Condonin raportissa tuli esille, että monet niin sanotut ufot johtuivat luonnollisista syistä, mikä oli seikka, joka tiedettiin ennakolta. Condonin raportti ei täysin sulkenut ufojen olemassaolon mahdollisuutta. Yhdysvaltain ilmavoimien parikymmentä vuotta jatkunut uforaporttien keruu loppui vuonna 1969 Condonin raportin takia.


title: Condonin raportti

text: Monet ufoja vastustavat tahot tulkitsivat Condonin raportin ufokielteisemmäksi kuin mitä se oli. Condonin oma kanta oli epävarman negatiivinen.


title: Condonin raportti

text: Jotkut ufotutkijat pitivät Condonin raporttia huonosti tehtynä työnä, joka ilman syytä vei pohjaa ufotutkimukselta. Tunnetuimmat Condonin raportin kritisoijat olivat fyysikko James E. McDonald ja tähtitieteilijä J. Allen Hynek, joka oli tunnettu ufotutkija 1960- ja 1970-luvuilla. Hynekin mielestä tutkittu uforaporttivalikoima oli liian suppea ja epäedustava. Lisäksi hän kritisoi Condonin tutkimukseen valittuja kohteen määritelmää sekä teoriaa kohteen luonteesta ja alkuperästä.


title: Condonin raportti

text: Ufoille keksittiin monissa tapauksissa selityksiä ilman tarkkaa analyysiä. Laajan raporttiaineiston tilastollista tutkimusta ei tehty. Raportti keskittyi kumoamaan ufojen maan ulkopuolista alkuperää, vaikka muitakin selityksiä ilmiöille olisi voinut olla.


title: Condonin raportti

text: Yhdysvaltain ilmavoimat aloittivat vuonna 1947 Project Signin ("Projekti merkki"), jonka tarkoitus oli tutkia uforaportteja. Silloin oli käynnissä ensimmäinen ufoaalto. Myöhemmin projektin nimi vaihtui Project Grudgeksi ("Projekti kauna") ja Project Blue Bookiksi ("Projekti sininen kirja"). Blue Bookia alettiin arvostella voimakkaasti 1960-luvulla huonosta tutkimuksesta ja jopa ufotapausten salailusta.


title: Condonin raportti

text: Vuoden 1966 keväällä alkoi Michiganissa melko pieni ufoaalto, joka sai silti Yhdysvaltain lehdistössä laajaa huomiota osakseen. Professori J. Allen Hynek selitti kaksi suomaastossa nähtyä valoilmiötä suokaasulla. Hynek ei aikonut selittää kaikkia kevään, tai ylipäänsä kaikkia ufoja tällä tavoin, mutta lehdet käsittivät asian väärin. Lehdet pilailivat siitä, miten kaikki ufot voidaan selittää suokaasulla.


title: Condonin raportti

text: Yhdysvaltain ilmavoimien projektissa ollut professori Hynek kirjoitti ilmavoimille kirjeen, jossa hän vaati ufoista lisätutkimuksia. Tarkoituksena oli selvittää, ovatko ufot merkittävä ongelma. Ilmavoimien asettama O'Brienin tieteellinen komitea ehdotti neuvottelukosketusta yliopistoihin.


title: Condonin raportti

text: Ilmavoimat kysyi monilta merkittäviltä yliopistoilta, kuten MIT:ltä ja Harvardilta, kiinnostusta ufotutkimukseen, mutta ne suhtautuivat asiaan kielteisesti. Useaa yliopistoa kysyttiin mukaan projektiin, kunnes lopulta Coloradon yliopisto suostui ja solmi lokakuussa 1966 sopimuksen tutkimuksen aloittamisesta.


title: Pihlajaveden erämaakirkko

text: Pihlajaveden erämaakirkko (eli vanha kirkko) on Keuruun Pihlajavedellä sijaitseva 1780–1782 rakennettu puukirkko. Kirkon on suunnitellut tunnettu kirkonrakentaja Matti Pärnä-Åkerblom. Kirkko on muodoltaan pitkäkirkko, jota on muovattu jonkin verran ristikirkon kaltaiseksi. Kirkon länsipäässä on tapulimainen torni, jonka huipulla olevaan viiriin on kirjattu vuosiluku 1780. Kirkko ei ole täysin alkuperäisessä asussaan, koska osa alkuperäisistä rakenteista käytettiin 1870-luvulla rakennettuun uuteen kirkkoon. Seinät ja ulkokatto jätettiin kuitenkin paikoilleen ja kirkko entisöitiin nykyiseen asuunsa 1930-luvulla.


title: Pihlajaveden erämaakirkko

text: Kirkossa järjestetään kesäisin jumalanpalveluksia ja konsertteja. Kirkko on myös suosittu vihkikirkkona. Talviaikaan kirkko on käytössä vain poikkeustapauksissa.


title: Pihlajaveden erämaakirkko

text: Kirkon rakentamista esittivät seurakunnalle vuonna 1778 kymmenen taloa ja neljä torppaa, jotka vetosivat pitkään kirkkomatkaan. Lupaa kirkon rakentamiselle ei myönnetty, mutta saarnahuone saatiin rakentaa. Emäseurakunta ei suostunut rahoittamaan kirkon rakentamista vaan seurakuntalaiset myivät viljaa ja tervaa varojen keräämiseksi.


title: Pihlajaveden erämaakirkko

text: Kirkkoherra Abraham Indrenius nuorempi antoi 1782 tuomiokapitulille selityksen saarnahuoneen valmistumisesta. Pyytämiensä lisätietojen jälkeen kapituli tuli siihen tulokseen, että rakennus on pikemminkin kirkko kuin saarnahuone ja antoi Indreniukselle huomautuksen. Tuomiokapituli kanteli asiasta Vaasan läänin maaherralle Krabbelle, jotta muuallakin esiintynyt vastaava omavaltaisuus saataisiin loppumaan. Vaikka kirkkoa ei ollut vihitty, sitä käytettiin kuitenkin vuoteen 1787 asti, jolloin vihkiminen jumalanpalveluspaikaksi lopulta toimitettiin ja pihlajavetiset saivat oman kirkon. 1820-luvulle asti Pihjalajavedellä ei ollut omaa pappia, vaan Keuruun papit kävivät pitäjässä joka kolmas tai neljäs pyhä. Ensimmäinen Pihlajaveden oma pappi oli kappalainen Anders Johan Gummerus.


title: Pihlajaveden erämaakirkko

text: Kirkkoa ympäröivän kiviaidan reunustama hautausmaa vihittiin käyttöön ennen kirkon vihkimistä vuonna 1785. Hautausmaa oli 1830-luvulla hautausmaan tarkastajien mielestä niin ahdas, vesipohjainen ja kivinen, että haudata voitiin vain kirkon toiselle puolelle noin kahden kyynärän eli 119 senttimetrin syvyyteen. Hautausmaa oli kuitenkin pääasiallisesti käytössä 1870-luvulle asti. Viimeisimmät haudat ovat 1900-luvun alusta. Kirkon ympärille on haudattu runsaasti punatautiin ja nälkään kuolleita. Kymmeniä vanhoja puuristejä on kerätty talteen kirkon sivueteiseen, ja Keski-Suomen museo on ne kuvannut.


title: Pihlajaveden erämaakirkko

text: Kirkon rakentamisen aikana yksi rakennusmiehistä menetti henkensä pudottuaan kirkon katolta. Hänet tiettävästi haudattiin putoamispaikalle pääoven eteen, portin oikealle puolelle. Kerrotaan siunauksen toimittaneen papin vakuuttaneen, ettei hautakumpu tulisi koskaan laskeman – se on jäljellä vieläkin, osittain käytävällä.


title: Pihlajaveden erämaakirkko

text: Kirkon seinässä on nähtävissä penkissä istuneen kirkkokansan hahmot. Selitystä kirkon hahmojen synnylle ei tunneta, mutta niiden on arveltu syntyvän kirkkokansan nojatessa seiniin.


title: Pihlajaveden erämaakirkko

text: Paikallinen nuoriso rikkoi heinäkuussa 2018 vaivaisukon yrittäessään saada sen sisällä olevat rahat.


title: Erik Kivi

text: Erik Kivi (oik. Erkki Kiviranta, alun perin Erkki Lähteenmäki, 24. toukokuuta 1881 Alastaro – 26. joulukuuta 1954 Tammela) oli amerikansuomalainen muusikko. Hän lauloi suomalaista kansanmusiikkia ja säesti itseään viululla. Hänen levytyksiään tunnetaan kahdeksantoista. Näistä osa on viululla soitettuja musiikkikappaleita, osa lauluesityksiä. Kappaleet äänitettiin elo-marraskuussa 1926 kolmessa New Yorkissa pidetyssä levytyssessiossa ja ne ilmestyivät Victor-levymerkillä.


title: Erik Kivi

text: Tunnetuimpia Kiven esityksistä on "Punaliivit", jossa hän kertoo tuttavistaan. Merimiehen hautajaisista kertova "Siniaaltoset" on Love Recordsin julkaisemalla Hiski Salomaan kokoelmalevyn vinyyliversiolla bonuskappaleena. Sen sijaan vastaavan levyn CD-versiolla Kiveltä on 16. marraskuuta 1926 äänitetyt kappaleet "Suutari Otto" ja "Hotelli laulu" (Siboney SIBCD 4, 1991).


title: Erik Kivi

text: Lähteenmäki muutti Yhdysvaltoihin vuonna 1907, jossa muutti nimensä Kivirannaksi. Kiviranta kierteli pitkin Yhdysvaltoja muun muassa keskilännen "suomalaisvaltioissa" ja Oregonissa työllistäen itsensä monissa ammatteissa kuten puuseppänä. 1920-luvun lopulla Kiviranta muutti takaisin Suomeen ja oli menestyksekäs viulunrakentaja. Hän kuitenkin myös esiintyi erilaisissa tilaisuuksissa soittajana.


title: Erik Kivi

text:
Ajankohta ilmaisee levytysession ajankohdan.
 vie Raita-tietokantaan, jossa kappaleesta on mp3-tiedosto.


title: Mr. Universe (albumi)

text: Mr. Universe on Gillan-yhtyeen albumi vuodelta 1979.


title: Mr. Universe (albumi)

text: Albumi nousi Britannian albumilistan sijalle 11, ja pysyi listalla yhteensä 6 viikkoa.


title: Mr. Universe (albumi)

text: Kaikki kappaleet kirjoittaneet Ian Gillan ja Colin Towns, ellei toisin mainittu.


title: Yleisurheilu kesäolympialaisissa 1992

text: Vuoden 1992 kesäolympialaisissa Barcelonassa järjestettiin yleisurheilussa 43 kilpailutapahtumaa, miehille 24 ja naisille 19.


title: Seututie 925

text: Seututie 925 eli Veitsiluodontie on Kemin kaupungin alueella kulkeva seututie. Kolme kilometriä pitkä tie johtaa valtatieltä 4 Hepolan pohjoispuolitse ja Rytikarin lävitse Stora Enson Veitsiluodon paperitehtaalle. Paperitehtaalta tie jatkuu 1,8 kilometriä pitkänä yhdystienä Ajoksentielle eli seututielle 920 numerolla yhdystie 9201, josta ei kuitenkaan saa ajaa läpi ilman kulkulupaa, koska tie on paperitehtaan omistuksessa ja kulkee tehdasalueen läpi. Tien pituus on viisi kilometriä. Nopeusrajoitus on pääosin 60 kilometriä tunnissa paitsi Rytikarin kohdalla 50 kilometriä tunnissa ja tehtaan alueella 30 kilometriä tunnissa. Tiellä on usein puutavaraliikennettä. Kemin ohikulkutien parantamisen yhteydessä valtatien 4 liittymä rakennetaan eritasoliittymäksi vuonna 2009. Tie on valaistu ja valtatien 4 risteyksestä Rytikarin taajamaan johtavalla pätkällä valaistus on moottoritien rakennustyömaan yhteydessä uusittu kokonaan.


title: Gillan (albumi)

text: Gillan on Ian Gillanin johtaman Gillan-yhtyeen levy vuodelta 1978. Se julkaistiin vain Japanissa, Australiassa ja Uudessa-Seelannissa. Levyä myytiin tuontilevynä hyvin Isossa-Britanniassakin. Vinyylillä rumpaliksi on merkitty Liam Genocky, kun taas 1993 CD-versiolla Pete Barnacle on merkitty rumpaliksi.


title: Gillan (albumi)


title: Kyōgen

text: Kyōgen on japanilainen humoristinen teatteritaiteen muoto, joka kehittyi nō-teatterin väliajalla esitetyistä hupaisista sketseistä. Sen alkuperä liittyy kiinalaisiin 700-luvun tuontinäytelmiin perustuviin sarugaku-näytelmiin, joista erkaantuivat vakavammat nō-näytelmät ja kyōgen-komediat. Kyōgen puolestaan oli kabuki-teatterin tärkeä edeltäjä ja vaikuttaja.


title: Kyōgen

text:
Kuten nōssa ja kabukissa kaikki esiintyjät, myös naisrooleissa, ovat miehiä.
Toisin kuin nō-teatterissa, näyttelijät eivät yleensä käytä naamioita muissa kuin eläinrooleissa.


title: Kyōgen

text: Edo-kaudelta alkaen kyōgen on ollut valtion ja yläluokan tukema taidemuoto. Meiji-restauraatiossa tuki lakkautettiin samalla kun feodalistista yhteiskuntaa modernisoitiin. Modernien asioiden ja länsimaisuuden tavoittelu sai katsojatkin hylkäämään kyōgenin. Vuonna 1879 entinen Yhdysvaltain presidentti Ulysses S. Grant matkusteli Japanissa ja kertoi kiinnostuksestaan nō- ja kyōgen-teatteriin. Ulkomainen arvostus nosti kyōgenin arvoa myös japanilaisten silmissä.


title: Boshin-sota

text: Boshin-sota ( eli "lohikäärmeen vuoden sota") oli vuosina 1868–1869 käyty sisällissota Japanissa. Sodassa poliittisen vallan palauttamista keisarille havittelevat voimat taistelivat hallitsevaa Tokugawa-shōgunaattia vastaan. Sota syntyi monien aatelisten ja nuorten samuraiden pettymyksestä tapaan, jolla shōgunaatti toimi ulkomaalaisten kanssa Japanin avautuessa ulkomaailmalle edellisellä vuosikymmenellä.


title: Boshin-sota

text: Hovivirkailijoiden ja maan eteläosien samuraiden liitto varmisti nuoren keisari Meijin yhteistyön, ja hän julisti 250 vuotta kestäneen shōgunaatin lakkautetuksi. Keisarin joukkojen sotilaallinen liikehdintä ja partisaaniväkivalta Edossa (nyk. Tokio) saivat hallitsevan shōgunin Tokugawa Yoshinobun aloittamaan sotaretken saadakseen haltuunsa keisarin hovin Kiotossa. Pienempi mutta suhteellisen nykyaikaistunut keisarillinen ryhmäkunta sai nopeasti sotilaallisen edun puolelleen, ja Edon antautumiseen huipentuvien taisteluiden jälkeen Yoshinobu antautui henkilökohtaisesti. Tokugawa-shōgunaatin jäännökset vetäytyivät Pohjois-Honshūlle ja myöhemmin Hokkaidōlle, jonne he perustivat Ezon tasavallan. Tappio Hakodaten taistelussa mursi vastarinnan lopullisesti ja ulotti keisarin vallan koko Japaniin, saattaen loppuun Meiji-restauraation sotilaallisen vaiheen.


title: Boshin-sota

text: Boshin-sodassa oli liikekannalla noin 120 000 miestä, ja heistä kaatui noin 3 500. Lopussa voitokas keisarillinen ryhmä hylkäsi tavoitteensa karkottaa ulkomaalaiset Japanista ja otti sen sijaan käyttöön nykyaikaistumisen politiikan, jonka tavoitteena oli länsivaltojen kanssa solmittujen epätasa-arvoisten sopimusten neuvottelu uudelleen. Keisarillisen ryhmän keskeisen johtajan Saigō Takamorin vaatimuksesta Tokugawa-lojalisteille annettiin armahdus, ja monet shōgunaatin johtajat saivat vastuullisia virkoja uudesta hallituksesta.


title: Boshin-sota

text: Boshin-sota todistaa Japanin saavuttamasta nopeasta nykyaikaistumisesta vain neljätoista vuotta lännelle avautumisen jälkeen, länsivaltojen (erityisesti Britannian ja Ranskan) vahvasta sekaantumisesta Japanin politiikkaan ja keisarinvallan suhteellisen myrskyisästä palauttamisesta. Ajan kuluessa sota on romantisoitunut Japanissa ja muualla niiden mielissä, jotka näkevät Meiji-restauraation "verettömänä vallankumouksena" uhrien määrästä huolimatta. Sodasta on tehty Japanissa useita dramatisointeja, ja sitä on käytetty muun muassa yhdysvaltalaisessa elokuvassa "Viimeinen samurai" (2003).


title: Hotguitars

text: Hotguitars on vuonna 2003 perustettu porilainen sähkökitaraduo, jonka muodostavat T-mu Korpipää ja Jyrki Laiho. Duo soittaa improvisoitua noiserockia konerumputaustoja vasten. Sen vuonna 2007 ilmestyneellä albumilla "…pronounced [hot gi’ta:s]" vierailevat mm. Tommy Lindgren ja Pekka Kuusisto.


title: Muromachi-kausi

text: Muromachi-kausi (jap. 室町時代 "Muromachi jidai"), joka tunnetaan myös nimellä Ashikaga-kausi, on Japanin historian ajanjakso noin vuosivälillä 1333–1573. Sen aikana valta Japanissa oli nimellisesti keskittynyt Ashikaga Takaujin perustaman Ashikaga-shōgunaatin haltuun. Kauden katsotaan päättyneen vuonna 1573, jolloin viimeinen shōgun Ashikaga Yoshiaki ajettiin pois pääkaupunki Kiotosta Oda Nobunagan johdolla.


title: Muromachi-kausi

text: Kausi jaetaan yleensä kahteen osaan. Nanboku-chō-kaudella (1336–1392) Japanissa oli kaksi keskeistä hovia, pohjoinen ja eteläinen, kun taas Sengoku-kautta (1467–1573) leimasivat poliittiset levottomuudet ja jatkuvat sodat.


title: Muromachi-kausi

text: Kausi on saanut nimensä Kiotossa sijainneen Muromachi-alueen mukaan, jossa kolmas shōgun Ashikaga Yoshimitsu piti hoviaan. Yoshimitsu myönsi lisää valtaa aluepäälliköilleen, joita alettiin ajan kuluessa kutsua daimioiksi.


title: Muromachi-kausi

text: Ensimmäiset eurooppalaiset saapuivat Japaniin Muromachi-kauden lopulla, jolloin portugalilaiset löytöretkeilijät laskivat maihin eteläisessä Kyūshūssa vuonna 1543. Kahdessa vuodessa he perustivat vakituisia kauppasatamia ja aloittivat japanilaisten ja eurooppalaisten välisen kaupankäynnin (Nanban-kaupan kausi). Eurooppalaiset toivat mukanaan muun muassa tuliaseita, kelloja ja tupakkaa, joita vaihdettiin japanilaiseen kultaan ja hopeaan. Tuliaseiden käyttöönotto Japanissa merkitsi kuitenkin myös daimioiden välisten paikallisten sotien tuhoisuuden kasvua. Myöhemmin Japaniin saapui myös espanjalaisia (1587) ja hollantilaisia (1609).


title: Muromachi-kausi

text: Eurooppalaisten saapumisen myötä jesuiitat toivat kristinuskon Japaniin. Monet daimiot ja kauppiaat olivat innokkaita kääntymään kristinuskoon saavuttaakseen paremmat mahdollisuudet kaupankäynnissä eurooppalaisten kanssa, ja vuoteen 1560 mennessä Kiotosta olikin tullut tärkeä lähetystyön keskus Japanissa. Vuoteen 1582 mennessä 150 000 ihmistä (2 % Japanin väestöstä) oli kääntynyt kristinuskoon. Shōgunien vastustus uutta uskontoa kohtaan kuitenkin kasvoi Japanin yhtenäistyessä ja avoimuuden muuhun maailmaan kasvaessa ja Tokugawa-kaudella kristittyjen kohtelu muuttui huonompaan. Kristittyjen teloitukset alkoivat vuonna 1597, ja vuoteen 1640 mennessä, kristinuskon kitkemisestä oli tullut kansallinen tavoite.


title: Akashi-kaikyōn silta

text: Akashi-kaikyōn silta (, ’Akashinsalmen suursilta’) on maailman pisin riippusilta. Se sijaitsee Japanissa Kōben kaupungin lähellä ja yhdistää Honshūn Shikokuun Awajin saaren kautta. Sillan koko pituus on 3 911,1 metriä ja sen keskijänteen pituus on 1 990,8 metriä. Sillan pylonien korkeus on 280 metriä. Silta rakennettiin vuosina 1988–1998 ja se suunniteltiin kestämään 8,5 richterin maanjäristykset ja jopa 286 km/h puhaltavat tuulet. Sillan lopullinen hinta oli 4,3 miljardia dollaria.


title: Akashi-kaikyōn silta

text: Ennen sillan valmistumista salmen poikki kulki lautta. Sillä kulkeminen oli kuitenkin vaarallista, sillä vilkkaalla laivareitillä saattoi tapahtua törmäyksiä. Alueen asukkaat vaativat lautan tilalle siltaa jo 1950-luvulla, mutta idea ei saanut kannatusta päättäjien keskuudessa. Vasta vuonna 1955 tapahtuneen 168 koululaisen hengen vaatineen lauttaturman jälkeen siltaa alettiin suunnitella. Tutkimuksissa huomattiin, että salmi oli oikea sillanrakentajan painajainen: vilkkaan laivaliikenteen ja myrskyjen lisäksi alueella esiintyi kovia maanjäristyksiä ja salmi oli yli 100 metrin syvyinen.


title: Akashi-kaikyōn silta

text: Kaksi miljoonaa työntekijää teki siltaa kymmenen vuoden aikana. Siihen käytettiin 181 000 tonnia terästä ja 1,4 miljoonaa kuutiometriä betonia.


title: Akashi-kaikyōn silta

text: Sillan rakentaminen alkoi vuonna 1988. Sukellusrobotit tutkivat salmen pohjan ja paikat, joille pylonit tulisivat, tasoitettiin. Rakentajille tuli heti ongelmia perustusten kanssa, sillä mitään perinteistä rakennusmenetelmää ei voitu käyttää kovan merenkäynnin ja vilkkaan liikenteen takia. Japanilaiset keksivät ratkaisun: he päättivät tehdä perustuksille muotit maalla, upottaa ne sitten paikoilleen ja täyttää betonilla. Muotit valmistettiin teräksestä. Ne olivat lieriön muotoisia, 70 metriä korkeita ja 80 metriä leveitä.


title: Akashi-kaikyōn silta

text: Betoni tuotiin laivoilla ja joidenkin viikkojen kuluttua muotit olivat täynnä.


title: Akashi-kaikyōn silta

text: Kun perustukset olivat valmiit, aloitettiin pylonien pystytys. Ne valmistettiin teräsosista, jotka oli jo tehtaalla rakennettu valmiiksi. Yhdessä pylonissa oli 90 teräsosaa, joista jokainen painoi pienen kuorma-auton verran. Koko pylonia pitivät kasassa 700 000 pulttia. Osat täytyi kiinnittää tarkasti, sillä 25 millimetrin heitto mittauksista saattaisi saada pylonit epätasapainoon ja raskas liikenne saattaisi romauttaa koko sillan. Teräsrakenteensa ansiosta pyloneista tuli kestäviä ja joustavia. Lisäksi niiden sisään asennettiin vaimentimia, jotka estävät pylonia heilumasta liikaa.


title: Akashi-kaikyōn silta

text: Pylonien päältä vedettiin yli metrin paksuiset vaijerit, jotka kantaisivat sillan painon. Niitä ei kuitenkaan voinut sillan koon takia valmistaa tavallisesta teräksestä, sillä se ei kestäisi. Japanilaiset kehittivät aivan uudenlaisen metalliseoksen, josta tuli maailman vahvinta. Vaijeri koostuu 36 000 senttimetrin levyisestä pienemmästä vaijerista, jotka on punottu yhteen ja sitten peitetty muovilla, jotteivät ne ruostu. Lisäksi vaijereilla on oma ilmastointijärjestelmänsä.


title: Akashi-kaikyōn silta

text: Viimeinen vaihe ennen valmistumista oli ajoradan asentaminen. Metrin levyisistä päävaijereista vedettiin alaspäin vaijereita, jotka kannattaisivat ajorataa. Ajorata tuotiin paikalle uivilla nostureilla, ja se pultattiin kiinni vaijereihin. Ajorata täytyi suunnitella tarkasti, ettei se alkaisi heilua tuulen vaikutuksesta. Jos silta on huonosti suunniteltu, saattaa tuuli romauttaa sen, niin kuin kävi Tacoma Narrowsin ensimmäiselle sillalle Yhdysvalloissa.


title: Akashi-kaikyōn silta

text: Sillan rakentamisen yhteydessä ongelmia aiheuttivat sen kapea ja syvä sekä vilkkaasti liikennöity rakennuspaikka. Samoin osa sillan betonista täytyi valaa vedessä. Vuonna 1995 kesken rakennustöiden tapahtui myös maanjäristys, joka tuhosi Kōben kaupungin. Silta pysyi ehjänä, mutta maanjäristys siirsi sillan pyloneita metrin kauemmas toisistaan. Lisäksi sillan toinen pää oli liikkunut sivusuunnassa joitakin metrejä, joten sillasta tuli hieman vino.


title: Argent

text:
Argent oli englantilainen rockyhtye, jonka perusti vuonna 1969 kosketinsoittaja Rod Argent, entinen The Zombies -yhtyeen jäsen.
Ensimmäisillä kolmella demolla, jotka levytettiin keväällä 1968 oli mukana myös Mac MacLeod bassossa. Kolme muuta alkuperäistä jäsentä olivat rumpali Robert Henrit, basisti Jim Rodford ja kitaristi sekä laulaja Russ Ballard. Kun Russ Ballard lähti yhtyeestä 1973, hänet korvattiin kitaristi-laulaja John Verityllä ja kitaristi John Grimaldilla.
Argent lopetti levyttämisen ja kiertämisen vuonna 1976.


title: Argent

text: Argentin isoin hitti oli Rod Argentin ja Chris Whiten kirjoittama "Hold Your Head Up" albumilta All Together Now. Single muokattiin albumin versiosta editoimalla.


title: Argent

text: Single menestyi hyvin nousten sekä USA:n että Britannian myyntilistalla sijalle 5 vuonna 1972. Argent levytti myös alkuperäisen version Russ Ballardin kirjoittamasta kappaleesta "God Gave Rock and Roll To You," josta KISS teki oman versionsa vuonna 1992. "God Gave Rock and Roll To You," -kappaleen on levyttänyt myös kristillinen rock-yhtye Petra vuosina 1977 ja 1984. KISS-yhtyeen versio on esillä elokuvassa "Billin ja Tedin maailma ".


title: Argent

text: Rodford ja Henrit olivat myöhemmin jäseniä The Kinks -yhtyeessä. Russ Ballard sävelsi muille useita menestyskappaleita. Niitä olivat esimerkiksi Rainbow-yhtyeen "I Surrender" ja "Since You've Been Gone", Hot Chocolate -yhtyeen "So You Win Again" sekä Santanan "Winning".


title: Argent

text: Yhtyeen menestynein albumi oli yhtyeen kolmas pitkäsoitto All Together Now, joka nousi Englannissa sijalle 13 huhtikuussa 1972. Yhtyeen "He's A Dynamo" kappaleen on esittänyt suomeksi Express-yhtye nimellä "Kova kundi Raksilasta"


title: Argent

text: Bändin tyyli oli sekoitus rockista ja popista, mutta vaikutteita otettiin varsinkin myöhäisemmässä tuotannossa myös progressiivisesta rockista ja fuusio-jatsista.


title: Argent

text:
Argent esiintyi Suomessa Ruisrock-festivaaleilla vuonna 1970.
http://www.alexgitlin.com/npp/argent.htm


title: Ozzfest

text: Ozzfest on vuosittain järjestettävä rock-festivaalikiertue Yhdysvalloissa ja Kanadassa (joskus myös Euroopassa). Festivaalikiertue on nimetty Ozzy Osbournen mukaan. Ensimmäinen Ozzfest järjestettiin vuonna 1996, jonka jälkeen tapahtuma on järjestetty vuosittain. Ozzfestin esiintyjiä ovat olleet muun muun muassa Ozzy Osbourne, Black Sabbath, Danzig (1996), Marilyn Manson (1997, 2001, 2003), Tool (-), Sepultura (1996), Strapping Young Lad (2006), Iron Maiden (2005), Soilwork (2005), Behemoth (2007), Pantera (1996, 1998, 2000), Disturbed (2000-2001, 2003, 2006), Nile (2007), Lordi (2007), Apocalyptica (2008) DragonForce (2006), Metallica (2008) ja Slipknot (1999)


title: Wacken Road Show

text: Wacken Road Show (tunnetaan myös nimellä WOA Roadshow) on Saksassa vuosittain järjestettävä metallimusiikkikiertue. Kiertue on nimetty vuosittain elokuussa järjestettävän Wacken Open Air -tapahtuman mukaan. Suomalaisista esiintyjistä Wacken Road Show’ssa on esiintynyt muun muassa Lordi.


title: Ashikaga-shōgunaatti

text: Ashikaga-shōgunaatti hallitsi Japania Muromachi-kaudella 1338–1573. Sen perusti kenraali Ashikaga Takauji. Ashukagat olivat edeltäjiinsä verrattuna heikkoja hallitsijoita, ja paikalliset aristokraatit, daimiot, saivat valtaa. Syntyi voimakkaan feodaalinen järjestelmä.


title: Neil Ruddock

text: Neil "Razor" Ruddock (s. 9. toukokuuta 1968 Wandsworth, Lontoo) on entinen englantilainen jalkapalloilija. Hänen pelipaikkansa oli keskuspuolustaja. Häntä voitaneen pitää eräistä Englannin jalkapallohistorian kovaotteisimmista jalkapalloilijoista Billy Whitehurstin ja Vinnie Jonesin ohella.


title: Neil Ruddock

text: Lempinimi Razor on peräisin Neil Ruddockin sukunimikaimalta, nyrkkeilijä Donovan Ruddockilta.


title: Neil Ruddock

text: Ruddock teki pitkän uran pelaten Millwallissa, Tottenhamissa, Liverpoolissa, West Hamissa, Crystal Palacessa ja ollen pelaaja-valmentajana Swindonissa.


title: Neil Ruddock

text: Ruddock on pelannut yhden maaottelun. Se oli voitokas ystävyysottelu Nigeriaa vastaan. Hän on myös pelannut Irlantia vastaan yhden B-maaottelun, jossa hän sai myös toimia B-maajoukkueen kapteenina. Syynä vain yhden ottelun mittaiseen maajoukkueuraan pidettiin hänen jatkuvia ongelmiaan ylipainon kanssa.


title: Neil Ruddock

text: Neil Ruddock sai myös hiukan kyseenalaista mainetta kaudella 1996–97 taklattuaan reservijoukkueiden ottelussa Manchester Unitedin hyökkääjää Andy Colea niin, että häneltä murtuivat molemmat jalat. Ruddock ei saanut tilanteesta edes keltaista korttia ja väitti jälkeenpäin Colen vain sukeltaneen.


title: Neil Ruddock

text: Hän on myös osallistunut Pelastakaa julkut-sarjan kolmannelle tuotantokaudelle.


title: Neil Ruddock

text: Neilillä on kaksi lasta vaimonsa Sarahin kanssa: Joshua on syntynyt vuonna 1989 ja Millie vuonna 1992. Pari on sittemmin eronnut. Ruddock asuu nykyisin yhdessä entisen Kolmossivun tytön Leah Newmanin kanssa ja heille on syntynyt Pebbles-niminen tytär.


title: Neil Ruddock

text: Entinen jalkapalloilija Alan Shearer on Ruddockin erittäin hyvä ystävä Southamptonin ajoilta, ja he ovatkin toistensa lapsille kummeja.


title: Lahn

text: Lahn on 242 kilometrin pituinen Reinin sivujoki Saksassa. Se alkaa Nordrhein-Westfalenin koillisosasta ja virtaa länttä kohti liittyen Reinjokeen Koblenzin kaupungin kohdalla. Joen varren kaupunkeja ovat muiden muassa Marburg, Gießen, Wetzlar ja Limburg.


title: Sanginjoentie

text: Sanginjoentie on Oulusta Oulujoen pohjoisrannalta Sanginsuun kaupunginosasta alkava ja Sanginjoen pohjoisrantaa seuraileva yhdystie, joka päättyy Muhoksen kunnassa sijaitsevaan Sanginjoen kylään. Tien pituus on noin 24 kilometriä ja se on numeroitu yhdystieksi 8331. Tiestä on päällystetty noin 12 kilometrin osuus Vaalantieltä eli yhdystieltä 8300 alkaen. Tie on Ulkosangin kaupunginosan pääväylä.


title: Matt Hill

text: Matthew Hill (s. 19. tammikuuta 1968 Vancouver, Brittiläinen Kolumbia) on kanadalainen näyttelijä ja koomikko. Hänet tunnetaan erityisesti Edin ääniroolista animaatiosarjassa Ed, Edd n Eddy ja elokuvassa Ed, Edd n Eddy's Big Picture Show.


title: Matt Hill

text: Näyttelijänä Hill aloitti uransa 1980-luvun lopulla ja esiintyi usein vierailevissa rooleissa televisiosarjoissa, kuten Neon Rider, Melrose Place ja Taken. Hän esiintyi uransa alkuvaiheessa muutamissa elokuvissa, kuten Watchers. Nykyisin Hill tekee ääninäyttelyn ohella edelleen satunnaisia sivurooleja tv-sarjoihin.


title: Matt Hill

text: Ääninäyttelijänä Hill aloitti 1990-luvun alussa ja on tehnyt dubbauksia animesarjoihin, kuten Gundam Seed Destiny, , Zoids Fuzors, Inuyasha ja Ranma ½. Alkuperäisiä ääniä animaatioihin Hill on tehnyt muun muassa Kapteeni N, ja Trollz. Parhaiten hänet kuitenkin muistetaan animaatiosarjasta Ed, Edd n Eddy. Lisäksi Hill on lainannut äänensä muutamiin videopeleihin. Vuonna 2009 hän uusi Edin roolin elokuvassa Ed, Edd n Eddy's Big Picture Show.


title: Matt Hill

text: Vapaa-ajallaan Hill on osallistunut kuusi kertaa triathlonin täysmatkaan.


title: DVD (Timo Rautiainen & Trio Niskalaukaus)

text: DVD on Timo Rautiainen & Trio Niskalaukauksen vuonna 2003 julkaistu DVD. Se sisältää kaksi live-taltiointia, yhtyeen uudelleen sovittaman version perinteisestä Tiernapojat -joulukuvaelmasta, viisi musiikkivideota sekä kaksi dokumenttia.


text: Live – Hockey Rock, Jyväskylän jäähalli 14. helmikuuta 2003Live – Tavastia, Helsinki, 22. marraskuuta 2002


text: Mukana vieraileva kosketinsoittaja Tuomas Holopainen.


text: Tiernapojat


text: Dokumentti – ”62” – Erään kappaleen tarina


text: Musiikkivideot